
Prey 2 


Prey 2 má so svojim predchodcom spoločné iba meno 
- aspoň k takému záveru došli návštevníci prvej vere- 
jne prezentácie titulu, ktorá sa odohrala počas 
nedávneho Bethesda BFG 2011 eventu... 


Ako sme vám už v jednej z predchádzajúcich noviniek 
spomínali, v hre sa chopíte role US maršala Killiana 
Samuelsa, ktorý je na palube lietadla v momente, kedy 
dôjde k mimozemskej invázii tak, ako sme ju zažili v prvom 
dieli. Z toho teda vyplýva, že prvé okamihy s hrou budú až 
nápadne podobné s tými, ktoré sme prežili v koži indiána 
Tommyho - v tomto prípade ale s rozdielom, že pobyt na 
vesmírnom plavidle obiehajúcom po našej orbite, nebude 
pre Killiana trvať dlho a bude skôr len akýmsi tutoriálom, 
než poriadnou úvodnou misiou. 


Tá sa totižto naplno ukáže až v nasledujúcich momentoch, 
v ktorých budú hráči presunutí do niekoľko rokov vzdialenej 
budúcnosti bez toho, aby vôbec vedeli, čo sa medzi tým 
stalo. Samotný hrdina príbehu, Killian, je z hľadiska vedo- 
mostí o svojom bytí na tom rovnako a jediné, čo si uvedo- 
muje, je jeho profesia talentovaného lovca ľudí (no, teda 
skôr lovca odmien). No a keďže hlavná postava túži vedieť 
o svojej minulosti viac, hon za vlastnou identitou bude zák- 
ladným kameňom hernej story. 


Prejdime ale od špekulatívneho príbehu k niečomu 
dôležitejšiemu. Prey 2 je z koncepčného hľadiska natoľko 
odlišným pokračovaním, že akákoľvek spomienka na 
portály či pozmenenú gravitáciu môže v tomto prípade 
ostať naozaj len spomienkou. Áno dámy a páni, Prey 2 
bude open-world FPS akciou, odohrávajúcou sa vo futuri- 
stickej blade-runner-style metropole, v ktorej budete po 
vzore iných sand-boxoviek slobodne pristupovať ku kon- 
traktom a misiám, bez toho aby ste boli tlačení nejakým 
dizajnérom. V metropole bude fungovať samostatný život, 
proti vašim neoprávneným vraždám budú zasahovať mi- 
estne policajné zložky... a v podstate to bude také Liberty 
City, akurát že v mimozemskom prevedení. Po stránke 
herných mechanizmov hra prinesie prepracovaný first per- 
son free-running ala Mirror“s Edge, ktorý má byť ešte 

plynulejším, než u spomínanej akcie a pokiaľ sa vám aj 
náhodou stane, že na cieľovú budovu či plochu ne- 
doskočíte, vďaka hover botám budete môcť bezpečne do- 
plachtiť až na zem. 


Ruka v ruke s parkourovým štýlom pohybu ide aj klasický 
cover systém, tentokrát prístupný iba v prípade, ak vám 
hrozí skutočné nebezpečenstvo. S tým súvisí aj relatívne 
osviežujúci koncept nosenia zbrane, ktorá bude po väčšinu 
času schovaná v "púzdre" (i keď, možnosť tasiť bude prís- 
tupná kedykoľvek) a až vo vyhrotených situáciach vám 
umožní bezprostredne strieľať. Na margo zbraní a vybave- 
nia sa sluší doplniť, že hra bude obsahovať až 40 up- 
gradovateľných kvérov či 20 vylepšovateľných gadgetov, 
spomedzi ktorých spomenieme napríklad vizor (niečo ako 
detektívny mód Arkham Assylum), umožňujúci vám stopo- 
vať vaše obete, resp. nachádzať alternatívne cesty k ich 
lokácii. Za úspešné plnenie kontraktov budete odmeňovaní 
jednak prestížou a jednaj finančne, pričom ak sa vám 
počas misie podarí splniť špeciálne podmienky, bude vaša 
odmena väčšia. Čo sa týka hlavných príbehových misií, tie 
pre tentokrát ostali v rovine tajností, avšak môžeme očaká- 
vať obdobný štýl ako v GTA, teda mapku s vyznačením ako 
primárnych, tak aj sekundárnych úloh. 


Súdiac podľa výrazne prekopaného obsahu pokračovania 
tejto prekvapivo úspešnej značky je preto len škoda, že au- 
tori sa rozhodli použiť dnes už archaický engine id Tech 4, 
ktorý má síce aj svoje klady, ale v porovnaní so súčasnou 
konkurenciou drasticky zaostáva. Rovnako zatiaľ 
diskutabilne pôsobí aj škála vedľajších misií, ktoré sa v 
rámci prezentácie titulu zmrštili len na jeden jediný typ a 
rozhodne by z hľadiska variability nebolo dobré, ak by sme 
museli dookola opakovať jeden a ten istý job, akurát že s 
inou obeťou na konci. Každopádne, do vydania titulu nám 
ostáva ešte rovný rok vývoja a preto ostávajú naše obavy 
len v rovine povrchnej a teda pokiaľ to nehorí, tak to v ži- 
adnom prípade nemienime hasiť. Prey 2 sa nám v plnej 
paráde odprezentuje už počas nastávajúcej E3 a je viac 
než isté, že sa dočkáme aj poriadneho gameplayu. A podľa 
aktuálnych dojmov sa máme rozhodne na čo tešiť! 


Čelím nebezpečnému protivníkovi — obávaný Guan Chi 
z Netherrealmu sa už neraz ukázal byť viac než dôsto- 
jným súperom a dnes, kedy ma jeho smrť delí od semi- 
finálového zúčtovania s princom Gorom, bude 
nastávajúca bitka naozaj skúškou ohňom. 


V koži Baraku, vodcu rasy mutantov zvaných Tarkata, tak 


v prvom možnom momente zahajujem nekompromisný 
útok. Pár výsuvných čepelí z mojich predlaktí prevetráva 
©uan Chiho pľúcne laloky a kým sa mág pomaly 
spamätáva, spodný hák mu sprostredkováva bezplatný let 
ponad bezosporu atraktívne bojisko. Démonický kúzelník 
sa ale tak ľahko nevzdáva a behom krátkeho okamihu mi 
do rúk hádže akúsi zelenkastú lebku, ktorú si ani neviem 
ako rozbíjam o hlavu, pričom následná výkrutka väzov mi 
taktiež na zdraví nepridáva. Otrasený touto udalosťou: 
svoje útoky ešte zintenzívňujem - „kosačková“ pirueta 
ktorou odrážam súperov teleportačný zoskok síce veľké 
zranenie nespôsobuje, avšak následné „nožničky“ mu pri 
dopade dokonale preverujú silu tepien v jeho nohách. 
Nasleduje reťazová reakcia úderov a kómb ako z akčného 
filmu — čepeľové seknutia do oblasti hrudníka a hlavy sú 
striedané s všemožnými kopancami za ktoré by sa nehan- 
bil ani J.C.V.D a tak sa po mojom besnení ocitá Guan Chi 
na pokraji Života a smrti. Kdesi z diaľky zaznieva hrubým 
hlasom legendárne „finish him!“ a túto výzvu do bodky 
spíňam — napichávam nebohého na jednu čepeľ, dvíham 
ho do výšky, roztáčam ako kolotoč a druhou čepeľou os- 
ekávam všetky vyčnievajúce údy. Krvička strieka ako z 
nechutne morbídneho slasher-hororu a mnohí prísediaci 
pod náporom desivej fatality len zhnusene utrúsia jedno 
slovo - „sadista....“ 


No, nebudem chodiť okolo horúcej kaše a rovno vám tu 
vyklopím pravdu: Mortal Kombat je v plnej paráde späť! Ba 
čo viac - je ešte lepší, než akého sme si ho v tichosti vys- 
nívali. Žiadne bastardské miešanie génov s inými žánrami 
či inými svetmi (najmä komixovými), žiadne experimento- 
vanie na úkor hrateľnosti či zábavy. Nie. Mortal Kombat (s 
poradovým číslom 9) je návratom ku koreňom pôvodnej 
trilógie, mnohými považovanej za najlepšiu bitkársku sériu 
všetkých čias. Návratom, ktorý vzdáva hold nielen svojim 
predchodcom, ale nenásilnou formou pridáva aj čo-to z 
novodobých nápadov, výsledkom ktorých je bojovka, ktorej 

nechýba absolútne nič. Absolútne NIČ! Ani viac hrateľných. 
charakterov, ani viac arén, ani viac herného obsahu, ani A 
viac ničoho iného. Je to skrátka titul, vďaka ktorému xvám > 
všetky tie Marvel VS Capcomy, Street Fightery či So ul Cal- > 
ibury zrazu začnú ucha ako nadmieru chuc © 
sa iť po 


rámci dejovej nie s 
terov, zmenou osudu NIK sa môže pre: 
realmu tak, ako to v budúcnosti videl bo | 
stihol o tom informovať. svoje skoršie j Ja. Po formálnej ao 
sahovej stránke je Story mód v podstate prevyprávaním > .. 
udalostí prvých troch Mortal Kombatov, avšak nedeje sa vá 
tomu prostredníctvom izolovaných segmentov ale prostred- 
níctvom na seba nadväzujúcej série kratších epizód, 
držiacich po kope profesionálne spracovanými in-game an- 
imáciami s klasickými cheezy dialógmi, ktoré ale do hry pa- 

sujú ako riť na šerbeľ. Hlavnou devízou Story módu tak je 

nie len oboznámenie hráčov s univerzom Mortal Kombat, 

ale predovšetkým nenásilná prezentácia väčšiny 
hrateľných charakterov, z ktorých si následne hráč už do- 

predu vytipuje svojich obľúbencov do ďalších bojov. 

Tie majú podobu predovšetkým klasických “ladder“ šampi- 
onátov, kde postupne ako porážate jednotlivých súperov, 
stúpate po rebríčku pomaly nahor, až kým sa neporátate 

so samotným šéfom turnaja, Shao Kahnom. Pre každý z 

26 hrateľných charakterov je k dispozícii samostatný turnaj, 

ktorý má síce za každým finálneho bossa rovnakého, 
avšak zostava ostatných súperov je vždy iná a navyše po 
úspešnom pokorení turnaja sa každý bojovník dočká 
akéhosi mini-epilógu, objasňujúceho sled udalostí, ktoré sa 


odohrali potom. V súvislosti s týmito 


rebríkovými — turnajmi "sa sluší 
spomenúť aj ich osobitný variant 
zvaný Tag Team, kde sa proti. sebe 
navzájom postavia 2x2 postavy, 
pričom ich vzájomným kombinovaním 
docielite prevedenie obzvlášť silných 
a nebezpečných útokov. Aj napriek 
tomu že Tag Team súboje sa spoči- 
atku môžu javiť ako 5. koleso na voze, 
v skutočnosti skrývajú ešte väčšiu 
mieru taktiky a variability, než boje 
jeden na jedného. 


Odhliadnuc od tréningových arén a 
spestrení v podobe Test your Might, 
Sight, Luck a Strength je posledným 
významnejším zástupcom  single- 
playeru Challenge Tower, ktorý som si 
schválne nechal až na koniec. Štruk- 
túrou ide o podobný systém ako „re- 
bríkové“ turnaje a teda postupne od 
prvého stupienka stúpate až k tomu 
tristému — má to ale jeden podstatný 
háčik. Narozdiel od „suchopádnych“ 
bojov je obsah tohto módu výrazne 
pestrejší a variabilnejší, takže dajme 
tomu prvých 50 stupienkov sa ani 
jedna výzva nebude opakovať. 
Samozrejme, S pribúdajúcimi 
zdolanými úrovňami sa niektoré ná- 
pady začnú recyklovať, avšak ani v 
tomto bode nedôjdu autorom nápady 
a kľudne na vás vyvalia niečo tak 
prekvapivo nápadité, že im v pohode 
odpustíte aj tých niekoľko málo prob- 
lematických levelov, v ktorých striktné 
stanovené časomiery nedávajú 
priestor pre čo i len najmenšie za- 
váhanie. No a s čím všetkým sa teda 
v rámci Challenge Toweru stretnete? 
S nájazdmi zombíkov ktorých budete 
musieť bleskovo likvidovať, s 
otrávením ktoré vám postupne uberá 
zdravie, s bitkami bez rúk, s nutnosťou 
poraziť súpera len s jedným útokom, s 
bojovaním proti mnohopočetnej pre- 


sá 


sile... skrátka, anina moment sa neb- 
udete nudiť. Samozrejme, pokorenie 
troch stoviek úrovní si od vás vyžiada 
obrovskú dávku úsilia a výdrže a tak 
budete autorom vďačný nie len za 
postupne odomykané stage fatality, 
ale taktiež aj za zlaté dukáty, ktoré za 
zdolávanie jednotlivých úrovní dostá- 
vate. Mincami ste ale ohodnocovaní aj 
v rámci Story módu resp. klasických 
turnajov, takže po čase vám už bude 
na konte svietiť naozaj slušná 5- 
ciferná suma, len čakajúca na to, až ju 
niekde rozbijete. No a tým „niekde“ 
bude sekcia zvaná Krypta, z väčšej 
časti tvorená či už hrobkami, 
mítvolami, obesencami či odsúden- 
cami, vo svojich útrobách (doslova!) 
skrývajúcimi nejeden zaujímavý pok- 
lad. Ten môže mať podobu Či už kon- 
cept artov alebo alternatívnych 
kostýmov pre bojovníkov, avšak to čo 
budete hľadať zďaleka najviac, budú 
odomykateľné fatality, ktoré inak ako 
prostredníctvom Krypty nezískate. Ne- 
musím azda dodávať, že pre- 
dovšetkým posledne menovaný artikel 
bude v rámci hry viac než silným mo- 
tivátorom vo vašom ďalšom pokračo- 
vaní, keďže obzvlášť brutálne 

zakončováky tu patria k hlavným 
atrakciám súbojov. 


Apropo, súboje. Tie v spojení s 
výborne vybalansovanou zostavou bo- 
jovníkov poskytujú tak nekompro- 
misne chytľavú hrateľnosť, že je jej 
naozaj ťažké odolať. Leví podiel na 
tom má nielen bezosporu výborne 
reagujúce a maximálne intuitívne ovlá- 
danie postáv, ale taktiež aj krásne vari- 
abilné kombo-sety a špeciálne hmaty, 
ktorými oplývajú jednotliví bitkári. Sluší 
sa dodať, že po novom hráči neovlá- 
dajú high punch/low punch resp. low 
kick/high kick, tak ako tomu bolo u 
starej trilógie, ale každé súudie (exis- 
tuje vôbec také slovo?), konkrétne 
teda ľavú/pravú ruku a nohu (ľavú a 
pravú, samozrejme). Výsledkom tejto 
zmeny na poli rozdávania úderov je 
viditeľne plynulejšie a vierohodnejšie 
reťazenie úderov, ktoré postupom 
času budete rozdávať bez akejkoľvek 
nutnosti nazerať do manuálu či help- 
menu. Na tomto mieste ale musím up- 
ozorniť na jednu vec — je zjavné, že 
niektorým postavám (napr. Scorpion, 
Reptile, Sub-Zero) bolo venovaného 
viac času než iným (Cabal, Stryker, 

Nightwolf), avšak nenechajte sa okla- 
mať relatívne chudobnejšou paletou 
úderov u druhých menovaných. Fak- 
tom totižto je, že každý bojovník je 
dostatočne odlišný od tých ostatných 
nato, aby s nim bolo možné bez prob- 
lémov sláviť v arénach úspechy. Hov- 
orím to ako človek, ktorému Nightwolf 
s tým jeho lukom a bleskom z nebies 
pripadal ako zúfalo poddimenzovaná 
postava, avšak aj vďaka novej lište pre 
super-special útoky som s ním neskôr 
dokázal poraziť aj duo Goro-Kintaro 
bez toho, aby som čo ilen na moment 
zaváhal. Spomínaný super-skillZZ bar 
o ktorom je toľko povyku,- prináša 
ďalšiu vrstvu taktizovania a klamal by 
som vám ak by som povedal, že jeho 
aplikovaním v bojoch veľa tej vody ne- 
namútite. Namútite a sakra mnoho! 
Nielenže vám táto novinka umožňuje 
efektívne zblokovať a counter-attack- 
ovať špeciálne kombá protivníkov, ale 
navyše vám umožní zosielať tie svoje 
vo vylepšenej podobe či rozdávať 
zdrvujúce X-ray hmaty, uberajúce pro- 
tivníkovi zvyčajne aj viac ako tretinu 
zdravia. A to je výstup, ktorý sa v 
ťažkých súbojoch s ťažkými bo- 
jovníkmi naozaj počíta. No a samozre- 
jme, ako čerešnička na torte tu potom 
sú populárne fatality, ktorých má 
každá postava v zásobe hneď dva-tri 
kusy a po skúsenostiach s ostatnými 
dielmi. tejto série musím konštatovať, 
že svojou brutalitou, ba priam až 
nechutnosťou zďaleka prekonávajú 
všetky tie, ktoré sme v Mortal Kombat- 
och doteraz mali možnosť vidieť. 


Čo som ešte nespomínal a určite stojí 
za zmienku, je mutiplaver. Ten nám 
okrem: štandardných možností vi- 
dených aj v singleplayeri ponúka pre- 
dovšetkým inovatívny párty mód 
zvaný king of the hill, ktorý vo forme 
akéhosi . divadla/kina“ umožňuje 

hráčom sledovať súboje jedného z 
nich a popritom robiť rozličné blbosti 
ako hádzať paradajky na displej, uka- 
zovať rozličné gestá či na záver aj 
číselne ohodnotiť kamoša, tak ako to 
robila napríklad aj porota vlet s dance 
(áno, som veľkým fanúšikonm... :)). Je 
jasné, že po stránke obsahu nie je 
king of the hill ničím extra výni- 
močným, avšak po stránke kolektívnej 
zábavy v kruhu priateľov je to zážitok 
naozaj nezabudnuteľný. 


Aktuálna „revízia“ Mortal Kombatu 
nesklamúva ani po stránke technick- 
ého spracovania. Jednotlivé postavy 
a prostredia sú detailné až z toho slzia 
oči, bojovníci sú progresívne „poškod- 
zovaní“ (časom získavajú rozličné zra- 
nenia, modriny, krvavé rany a pod.) a 
ak sa vám nebodaj podarí vykonať na 
protivníkovi fatalitu, dočkáte sa aj 


brilantných gore efektov. Na hru je “ 


skrátka radosť pozerať a rozhodne sa 
v podobnom duchu musím vyjadriť aj 
na margo zvuku, kde obzvlášť X-ray 
útoky nemajú po stránke realistickosti 
naozaj chybu. To lámanie kostí musíte 
skrátka počuť na vlastné uši, aby ste 
tomu uverili. Azda len jediná vec, ktorá 
mi u Mortal Kombatu chýbala, bol 
dnes už legendárny MK song, ktorý sa 
ale žiaľ do titulu nedostal. Ostáva 
záhadou prečo, keďže mnohým by 
táto zvučka vyvolala nie len krásne 
spomienky na minulosť, ale aj poctivú 
dávku husacej kože k tomu. 


Tak si to teda zhrňme — tona herného 
obsahu pre singleplayer, štandardne 


+ - hrateľnosť 

- bohatý singleplayer 
- story mód 
- bezproblémové ovládanie, 
audio-vizuál 


Výrobca: NetherRealm, Distribútor: Warner 
Multiplayer: áno Lokalizácia: nie 


výborný multiplayer, plejáda variabil- 
ných bojovníkov, rozkošne krvavé fa- 
tality, špičkový audio-vizuál a hlavne... 
hlavne návyková hrateľnosť. Mortal 
Kombat sa skrátka nad očakávania 
podaril a je jedno, či ste fanúšikom 
tohto žánru alebo nie —v tejto pecke si 
nájdete zaľúbenie tak či tak! 


- nič 

RECENZIA 


Boris "Blade" Kirov 


Portal 2 


Portal 2 je bez diskusií majstrovským dielom. Majstro- 
vským dielom, ktoré možno aj práve vďaka svojim 
prirodzeným nedokonalostiam (ak aj nejaké drobulinké 
vôbec sú) vysoko vyčnieva nad tým, čo dnes považu- 
jeme za kvalitatívny Štandard. Ved viete — dychberúci 
audio-vizuál, nepretržitý prísun WOW efektov, šialený 
spád... skrátka, herné atribúty, ktoré tak nesmierne 
príznačné pre žáner lineárnych FPSiek. 


Je jasné, že uvedené prvky tvoria aj koncepčný základ Por- 
talu 2. Avšak tam, kde si konkurencia pohodlne vystačí s 
povrchnou reprezentáciou zaužívaných klišé či Už po 
stránke príbehu, hrateľnosti či atmosféry, tam druhý Portal 
2 vyniká nie len po stránke originality samotného game- 
plavu, ale predovšetkým po stránke dokonale fungujúceho 
a konzistentného prepojenia všetkých prvkov hrateľnosti. 
A práve bezproblémové skíbenie jednotlivých aspektov 
ktoré robia hru hrou, je zďaleka tým najhlavnejším argu- 
mentom, pre ktorý do tohto bezosporu skvostného pro- 
duktu digitálnej éry ísť. 


Čo... máli sa vám dôkazového materiálu? Nestačí vám 
jeden argument za všetky? Tak dobre, nech je teda po 
vašom. Zážitky s Portalom 2 je možno predsa len lepšie 
prehodnotiť v komplexnejšom merítku. A začneme hneď 
tým, čo vás síce spočiatku nejak vážnejšie neupúta, ale s 
pribúdajúcimi hodinami začne pomaly ale isto nahlodávať 
— príbehom. Ten je narozdiel od konkurenčných produktov 
každodennej spotreby (alebo ako ináč by ste nazvali sériu 
Call of Duty) vyrozprávaný vskutku nenásilnou formou — Ži- 
adne epické akčné scény, žiadne siahodlhé dialógy, žiadne 
intrá pred levelmi — iba jednoduchá schéma založená na 
tom, čo priamo vidíte a čo priamo počujete. Nikto vám 
počas hry nebude násilne vnucovať nejaké informácie. To, 
čo sa sAperture Science, resp. Aperture Laboratories stalo, 
to sa dozviete len vtedy, ak budete pozorne sledovať 
všetko navôkol a dávať si jednotlivé útržkovité informácie 
pekne do súvislostí. Osobne vo mne obzvlášť silno zare- 
zonovala smutná história starej sekcie Aperture Labs. z 
dôb dávno minulých, v ktorej bolo krásne vidieť, ako sa 
sprvu nadšená chuť testovať a objavovať vplyvom ekonom- 
ického úpadku spoločnosti menila na zúfalý boj o testova- 
cie subjekty, až to napokon dopadlo tak, ako to dopadlo. 
Ako to dopadlo? To si už budete musieť zistiť vy sami. Isté 

ale je, Že v závere tejto pasáže budete plní tak intenzívnych 
pocitov a dojmov, že inak ako 10-kou tento titul hodnotiť 
nebudete. Samozrejme, koncept takéhoto hráčom iniciali- 
zovaného odhaľovania skutočností a právd síce môže niek- 
torých konzumnejších (- nesamostatnejších) hráčov stáť 
hutnú porciu atmosféry a feelingu, avšak pre zbytok pop- 
ulácie to bude zážitok, ktorý sa len tak v hociktorej hre nev- 
idí. 


A pritom k vytvoreniu tejto intenzívnej story autorom 
postačila iba dvojica stavebných prvkov — do najmenších 
detailov premyslený dizajn lokácií a bravúrne stvárnení (a 
nahovorení) spoločníci, ktorí vás budú počas hry dopre- 
vádzať. A u nich sa teraz na moment zastavím. Ako robot 
wheatly, tak aj (prvý) šéf spoločnosti Aperture, Cave John- 
son (geniálny J. K. Simmons), sú doslova stelesnením 
hravého humoru. Aký to je? Nuž taký, ktorý je úplne 
prirodzený a maximálne trefný, teda presne ten, ktorý 
sadne naozaj každému. Navyše, inteligentnými vtípkami je 
hra doslova prepchatá a veľmi pekne tým odľahčuje inak 
chladnú postapokalyptickú atmosféru, vládnucu v chod- 
bách a halách zariadenia Aperture Labs. Samozrejme, 
keďže sa hra odohráva v tom istom univerze ako Half Life, 
nevyhnete sa ani drobným narážkam na konkurenčné 
výskumné zariadenie Black Mesa, ale nečakajte, žeby ste 
sa dočkali nejakých tých vážnejších náznakov ohľadom 
Epizódy 3 či nebodaj pokračovania. Čoho sa ale dočkáte v 
miere viac než vrchovatej, bude vaša úhlavná nemesis z 
minulého dielu, GlaDOS. Opäť sarkastická, opäť ironická... 
opäť úchvatná, taká je v skratke umelá inteligencia, ktorá 
má na starosti chod celého zariadenia a tak ako aj minule, 
aj tentokrát vás bude počas testovacích sekvencií neustále 
podpichovať. Nebojte sa ale, žeby vám znepríjemňovala 
život po celú dobu hrania — na scéne sa totižto objaví úplne 
nový protivník a ten vás postaví do omnoho zložitejšej 
situácie, než akej ste čelili v rámci vášho konfliktu s 
GlaDOS. Na tomto mieste už ale spoileroidný reťazec 
myšlienok radšej ukončím a zameriam sa na vec rovnako 
úchvatnú, akou je príbeh či vaši sidekickovia. 


Áno, reč je o už spomínanom dizajne lokácií, ktorý je kupo- 
divu nielen výborne diverzifikovaný, ale predovšetkým je 
realizovaný tak, aby jednotlivé sekcie dávali zmysel a 
nevyvolávali hromadu otázok vo veci ich nelogickosti. Hra 


pritom nemá problém v rámci Aperture 
Labs. ukázať ako high-tech testovacie 
miestnosti, tak i zdevastované 
priestory povrchových sekcií či 
opustené historické dno, vytvárajúc 
tak dojem priam nevýslovnej rozlohy 
výskumného komplexu. Je jasné, že 
epických scenérií a výhľadov je z 
dôvodu podzemnej lokalizácie kom- 
plexu naozaj po skromne, avšak aj to 
málo čo počas vašej cesty za slo- 
bodou uvidíte, vám jednoznačne 
vyrazí dych. Obzvlášť druhá tretina 
hry, odohrávajúca sa kilometre a kilo- 
metre pod zemou, skrýva toľko 
pamätihodných lokácií a scén, že si ju 
veľmi radi zopakujete hneď niekoľko 
krát. 


A nebude to len túžba znova vidieť 
obľúbené sekcie — práve v opustenom 
testovacom zariadení nachádzajúcom 
sa kdesi v základoch novodobej Aper- 
ture Science sa totižto po prvý krát 
dostanete do styku s troma hmotami, 
radikálne obohacujúcimi už tak 
výborný herný koncept titulu. Pre nez- 
nalých problematiky iba doplním, že 
tým herným konceptom nie je nič iné, 
než zdolávanie logických rébusov za 
pomoci portálov, vytváraných vašim 
portal gunom. Späť ale k novinkám. 
Spomínaná trojica experimentálnych 
gélov na ktoré narazíte počas druhej 
tretiny hry, je v rámci dynamického 
zvyšovania obtiažnosti doslova darom 
z nebies — nie ani tak z dôvodu, žeby 
sa vám tie portálové hrátky časom 
zunovali, ale predovšetkým preto, lebo 
ich zakomponovaním do testovacích 
miestností sa výborne variuje herná 
náplň, vďaka čomu vám ani po 5 hod- 
inách s hrou nepríde to testovanie ni- 
jakým spôsobom nudné či nebodaj 
únavné. Samozrejme, propulsion, 
resp. repulsion gély nie sú jedinými 
vylepšeniami, ktoré si na vás autori 


pripravili — ku slovu sa totižto dostanú 
nie len rozličné lasery a ich splittery, 
ale taktiež aj laserové mostíky či akési 


antigravitačné tunely, umožňujúce 
prenos čohokoľvek kamkoľvek. No a 
práve postupným pridávaním a kom- 
binovaním hore uvedených prvkov je 
zdolávanie hry prakticky konštantne 
zábavné a až na drobný stereotyp 
pred druhou polovicou hry (našťastie, 
netrvá dlho.. ale rozhodne ho na mo- 
ment pocítite) by nebolo možné na 
margo náplne jednotlivých levelov a 
lokácií vyriecť jediného krivého slova. 


Keďže singleplayer je už sám o sebe 
viac menej bezchybným skvostom, 
nemožno sa inak než v superlatívoch 
vyjadrovať ani o jeho co-op verzii. Tá 
je narozdiel od konkurenčných koop- 
eratívnych módov plnohodnotným 
komponentom hry a musím povedať, 
že po stránke obtiažnosti jednotlivých 
testovacích miestností sa neraz za- 
potíte do takej miery, že spásonosné 
objavenie riešenia budete sláviť tak 
bujaro, ako napríklad postup našich zo 
základnej skupiny. V súvislosti s co- 
opom musím taktiež vyzdvihnúť 
vzájomnú kooperáciu medzi oboma 
hráčmi, ktorí si môžu navzájom 


- formálna a obsahová 
stránka príbehu 
- vynikajúca atmosféra 
- variabilný gameplay, dizajn loká- 
cií 


PC,PS3,X360 


Výrobca: Valve Distribútor: Electronic Arts 
Multiplayer: áno Lokalizácia: nie 


posielať rozličné waypointy či ukazo- 
vatele, výborne nahrádzajúce chýba- 
júci headset u niektorého z nich. No a 
samozrejme, kvalitatívna úroveň jed- 
notlivých testovacích levelov je bez 
diskusií na rovnako vysokej úrovni ako 
v prípade singu, takže z tohto hľadiska 
si Portal 2 užijete tak, ako ste to sprav- 
ili počas sólo kampane. 


O technických aspektoch tohto ma- 
jstrovského diela nemá zmysel dlhšie 
polemizovať — Source Engine si (aj 
vďaka mimoriadne atraktívnej vizuál- 
nej štylizácii herných prostredí) plní 
svoju funkciu na 100 percent, audio 
stránka detto a v podstate, pokiaľ od 
titulu nečakáte vyslovene audio- 
vizuálne hody ala Crysis 2, nebudete 
vôbec sklamaní. Sila Portalu 2 totižto 
spočíva v kryštalicky čistej a nápaditej 
hrateľnosti, ktorá spolu s dychberúcou 
atmosférou a pútavým príbehom 
nemá žiadne výraznejšie slabiny. No 
vlastne, keď tak nad tým uvažujem, 
Portal 2 je po dlhom čase hra, na 
ktorej mi nevadilo skoro vôbec nič a to 
je viac než rukolapným dôkazom toho, 
že tento masterpiece by nemal 
uniknúť absolútne žiadnemu hráčovi. 


- v polke hry 
mierny stereotyp 

Ň/.., 


The Sims: Medieval 


Kde bolo, tam bolo, bolo raz jedno malé kráľovstvo. 
Ľudia si tam žili celkom spokojne, pretože na ich život 
dohliadala všemocná entita. Sledovala a strážila svo- 
jich zverencov a... možno len občas im čosi nepekné 
vyparatila. Otázkou ostáva, len čo s činčilami... 


Niekto v EA dostal spásny nápad, že by nebolo od veci 
trochu oživiť sériu The Sims. Nijak radikálne, povedali si. 
Len tu trochu, tam niečo pridať, tu zase odobrať... 
nechceme aby sa nám naše budúce dieťatko prežralo. 
Účes trochu zastrihnúť a poslať na nič netušiacich, z celej 
tej mánie už i trochu apatických, zákazníkov. Potencionál- 
nych, pekne prosím. Ako si zmysleli, tak aj urobili. A zrodila 
sa hra The Sims: Medieval. Zmena je život a možno s tou 
hrou zaujmeme aj The Sims doteraz nedotknuté rady sedli- 
akov a iného poddaného ľudu. Lenže, čo je vlastne The 
Sims: Medieval za hru? 


Nuž, odpoveď nebude jednoznačná. Technológia hry je 
totiž totožná s hrou The Sims 3, avšak princípy hry sú 
postavené na trochu odlišných pravidlách. UŽ nie je pod- 
statné prežívať bezcieľne z jedného dňa do druhého a 
čakať na konečný verdikt pani Smrti. Nie. Bude treba zo- 
brať osud do vlastných rúk a ujať sa vlády nad malým, sym- 
patickým kráľovstvom a pustiť sa do plnenia úloh s tým 
súvisiacich. Tvorba simíka sa ešte drží v známych manti- 
neloch, avšak potom sa začnú diať magické veci. Skoro. 
Tak napríklad, už len denné potreby vášho stredovekého 
simíka sú ďaleko skromnejšie, ako simíka súčasného — 
jeho základnú náladu, tak ovplyvňujú len dva faktory: 
únava a hlad. Raňajky, obed, večera a dobrý spánok... | 
keď také uľavenie do šerblíka tiež zvýši simákovi náladu, 
akosi to už nie je nutná potreba. Okrem toho, však ešte 
treba dbať na to, aby sa rozvíjali jeho schopnosti a váš 
zverenec získaval body skúseností. Je to presne tak, The 
Sims: Medieval je zvláštnym mixom adventúry, RPG s 
veľmi ľahkou prímesou strategického starania sa o 
kráľovstvo. 


Celý príbeh vychádza práve z toho, že ľud je nie práve na- 
jchytrejší a potrebuje niekoho šikovného, kto ho bude viesť 
k svetlejším zajtrajškom. Ostatne, o vašej úlohe vás infor- 
muje príjemne spracované úvodné video hlasom Patrika 
Stewarta. Nie je to žiadna renderovaná animácia ako od 

Blizzardu. Práve naopak, skladá sa prevažne z kreslených 
obrazoviek, ktoré však jasne navodzujú celkovú atmosféru 
hry. To isté platí | o samotnom hovorenom slove, hneď od 
začiatku je jasné, že tu bude všetko tak trochu simácky 
nadnesené a veselé. | umieranie. Aj keď teta Zubatá nepô- 
sobí práve sympatickým dojmom, vždy budete mať taký 
podivný úsmev na tvári. 


Ale vráťme sa ešte k hernému systému. Kľúčom k postupu 
hrou sa tak stáva plnenie rôznych úloh (guestov), ktoré 
zabezpečujú štyri základné prvky kráľovstva — zdravie, 
bezpečnosť, kultúru a vzdelanie. Každá úloha potom 
zvyšuje (či znižuje) niektorý z týchto prvkov — teda v prí- 
pade, že ju úspešne dokončíte. Úlohy sú pritom šité na 
mieru niektorému z desiatich hrdinov, respektíve povolaní. 
Jedno povolanie sa rovná jeden hrdina. Pričom niektoré 
úlohy vyžadujú i spoluprácu viacerých hrdinov kráľovstva, 
a teda sa vám do rúk dostanú aj viacerí simíci. Za ich 
splnenie získate nielen body skúseností pre vašich hrdinov, 
ale i špeciálne body, za ktoré potom rozširujete a budujete 
vlastné kráľovstvo. Jeho budovaním zároveň získavate aj 
svojich družníkov. Je treba väčšiu bezpečnosť v 
kráľovstve? Postaví sa kasáreň. Získate rytiera. Treba 
zvýšiť vzdelanostnú úroveň? Postaví sa mágovi veža. A 
samozrejme získate mága. Potom sa len môže začať zau- 
jímavý život Sima dobrodruha. 


Úlohy sa vetvia, udržujú pozornosť hráča a okrem toho, sú 
krásne humorne nadnesené nad realitu všednosti a stre- 
dovekosti. Liečiteľ napríklad potrebuje obnoviť svoju 
liečiteľskú licenciu... Lenže to nie je len tak! Kráľ nemôže 
predsa obnovovať licencie pre srandu králikov. Náš milý 
liečiteľ preto musí najprv požiadať o audienciu u kráľa, kde 
zistí vyššie spomenutú vec. Čo však s tým? Treba sa infor- 
movať u kráľovského radcu. Ten nám dá jasne najavo, že 
len dobre fungujúca a spoľahlivá lekáreň môže znamenať 
obnovu liečiteľovej licencie. V tomto mieste dostáva náš 
Sim na výber — ako sa zachová, či sa bude snažiť zvýšiť 
svoje teoretické znalosti alebo skvalitní zásoby svojej 
lekárne. Od toho sa potom odvíjajú ďalšie úlohy, ktoré za- 
hfňajú tvorenie liečivých mastí, diagnostikovanie pacientov 
a ich následné liečenie. Aby toho nebolo málo, simík musí 
byť na svoju prácu plne sústredený, aby ju čo najlepšie 
zvládal. K tomu mu dopomáhajú rôzne vedľajšie činnosti a 


samozrejme denné úlohy týkajúce sa 
jeho povolania. Niektoré povolania je 
tak hrať zábavnejšie a iné menej. 


Čo nás privádza k časti kritickej. Na 
začiatok je si treba uvedomiť, že stále 
sa pohybujeme vo svete The Sims a 
na rovnakej technológií. K nej sa 
potom viaže niekoľko maličkostí, ktoré 
sa počas hrania môžu (ale nemusia) 
objaviť. Ako je ono povestné správanie 
sa simíkov, keď nevedia kade majú 
pokračovať v ceste. Zamáva na vás 
rukami a vykašle sa na zadané úlohy. 
Stáva sa a mám taký pocit, že je to ab- 
solútne typické správanie pre všetky 
Sims hry. Detail, ktorý tu však je. 
Väčším problémom hry však môže byť 
potencionálny stereotyp, ktorý je toľko 
typický pre túto sériu. Neviem, či sa 
mu dá nejako rozumne zabrániť, ale 
dostaví sa s istotou väčšou ako 
Ježiško na Vianoce. Samotná hra je 
totiž rozdelená na tzv. ambície, ktoré 
vždy predstavujú jedno kráľovstvo a 
určité úlohy na splnenie. Problém je 
ten, že vrámci týchto „ambícií“ začína 
hráč vždy od začiatku (fanúšikovia hry 
už prišli na to, ako to obísť, ale za- 
chovanie kompletného kráľovstva nie 
je súčasťou hlavnej hry). A tak, keď 
splníte jeden komplet — jednu ambíciu 
(čo môžeme brať ako kampaň) — 
odomkne sa vám nová, v ktorej začí- 
nate od znova, avšak s rovnakým 
zdrojom úloh (guestov). Za jednu hru 
sa vám nepodarí splniť všetky úlohy, 
avšak predpokladám, že pri druhej 
ambícií už ich budete väčšinu dobre 
poznať. Pri tretej, štvrtej to už potom 
začne byť príliš jednotvárne a hranie 
sa stane rutinou. Dostaví sa stereotyp 
a úpadok záujmu o hru. Čo však ne- 
musí byť až taký zásadný problém, 
keďže jedna takáto „ambícia“ vám 
pokojne zaberie zhruba 26 hodín 
herného času. Nie je to málo, ale ani 


veľa. Avšak ak sa stereotyp začne 
dostavovať až pri tretej, štvrtej „ambí- 
cií“ z jedenástich, tak stále je to veľmi 
slušný herný čas. Okrem toho, liek na 
stereotyp býva jednoduchý, na čas hru 
odložiť a neskôr sa k nej vrátiť. 
Menšou vadou na kráse by mohla byť, 
na našom trhu, chýbajúca lokalizácia, 
keďže sa Sims Medieval spolieha na 
viacerých miestach na text, viac než 
jeho príbuzný v hlavnej sérii. 


Kto od tejto hry nič nečakal, ostal z nej 
príjemne prekvapený. Oživenie a 
mierne žánrové posunutie hre len 
prospieva. Nie je úplne dokonalá, 
stereotypu sa vyhnúť nedokázala, 
avšak hrá sa veľmi dobre. Svojim spô- 
sobom je fo taká príjemná, 
odpočinková, rozprávková záležitosť s 
veľmi upokojujúcim efektom. Na sve- 
domí to má nielen príjemný, humorný 
nadhľad, ale i kvalitná hudba a celkový 
grafický štýl, ktorý hra používa. 


- 


- príjemný a citlivý mix 
RPG, adventúry s ľahkou 
prímesou strategična 
- hudba, intro a kreslené obrázky 
pri guestoch, ergo grafická 
stránka veci 


Výrobca: EA Play Distribútor: Electronic Arts 
Multiplayer: nie Lokalizácia: nie 


- pre tuzemského 
zákazníka chýbajúca 
lokalizácia 


Naozaj, hudba príjemne dokresľuje 
celkovú atmosféru hry a zároveň nie je 
ani po dlhšom čase otravná. Možno 
nás v budúcnosti čakajú nejaké zaují- 
mavé rozšírenia — rozhodne by som 
bol aspoň zvedavý akým smerom by 
sa vydali. Práve takéto rozšírenia by 
mohli byť istým zabijakom stereotypu, 
ktorý má tento herný systém už tak ne- 
jako v krvi. 


- nevyhnutne hroziaci 
stereotyp 

RECENZIA 


miehal "MickTheMage" Nemec 


Mass Effect 2: Arrival (DLC) 


Nápad premostiť príbeh medzi druhým a tretím dielom 
série Mass Effect sa zdá byť na prvý pohľad zaujímavý. 
Hlavne sa svojim spôsobom jedná o zaujímavé využitie 
DLC platformy na previazanie jednotlivých dielov. 
Otázkou však ostáva, či realizácia nezaostáva za 
očakávaniami, ako sme si v poslednej dobe od 
Bioware akosi navykli. 


Ak niekoho očakávania boli vysoké, s predstavou, že 
dostane ešte našliapanejšie a kvalitnejšie DLC ako Lair of 
the Shadowbroker, musím ho hneď na začiatku schladiť — 
nedostane. Na druhej strane, ale poskytne štandardnú 
zábavu, ktorá ničím neurazí, ale bohužiaľ ani nenadchne. 
Arrival zavedie nášho známeho komandéra na misiu, kde 
má zachrániť istú agentku Aliancie, doktorku Amandu Ken- 
son. Ona má mať dôkazy o neodkladne hroziacej invázii 
Reaperov do nášho vesmíru. Lenže ako to už býva, nie 
všetko je také ako sa zdá. Na druhej strane, Shepard opäť 
bude zasahovať, aby celá galaxia ostala aspoň chvíľu 
pohromade... 


Čo hráč dostane po vizuálnej stránke a strihovej práce s 
kamerou a jednotlivými scénami je opäť na vysokej úrovni. 
Avšak, čo sa týka level designu, hra pôsobí nemastne — 
neslane. Chýba jej nápad, či akýsi osviežujúci prvok, ktorý 
by celé to koridorové strieľanie nejako ozvláštnil. Po očaká- 
vateľnom príbehovom zvrate už v misii nebude iný postup, 
ako postup streľbou. Bude treba vystrieľať všetko a 
všetkých, ktorých na vás hra vrhne. UŽ vás nič neprekvapí. 
Prejdete koridorom, vstúpite do miestnosti a vten moment 
viete, že do miestnosti sa nahrnie aj kopa protivníkov. Ukry- 
jete sa a strieľate a strieľate a... Po ďalšom koridore celé 
znova. Ukazovateľ zábavy postupne klesá. 


Okrem toho, scenár tiež na niekoľkých miestach ukazuje 
mierne kopance v logike a naznačuje problémy, s ktorými 
sa budú musieť autori v treťom diele vysporiadať. UŽž 
vysvetlenie admirála Hacketta, prečo musí 
ísť Shepard na misiu sám, stojí na hli- 
nených nohách. Skrátka, tým, že sa v 
Bioware rozhodli spraviť sólo misiu pre ko- 
mandéra, si zároveň uzamkli širšie 
možnosti, ktoré hráč mával v spolupráci s 
ostatnými členmi tímu. Možno je to len 


14 WWW.GAMESWEB.SK 


barlička, ako ušetriť financie na dabingu, ale to už je len 
číra špekulácia. Problém je, že celé toto takzvané pre- 
mostenie s tretím dielom pôsobí prázdno a zbytočne. Jed- 
nak v dialógoch neexistuje nijaká možnosť ako sa odkloniť 
od nalinkovaného scenáru, žiadna možnosť výberu ako sa 
Shepard zachová. Všetko je od začiatku presne nalinko- 
vané a nepripúšťa akúkoľvek zmenu. Dokonca sa tentoraz 
Bioware úplne vykašlalo i na — ako to nazývam — optickú 
možnosť voľby. Nič. Všetky závažnejšie rozhodnutia sa 
dejú v strihových scénach, do ktorých hráč nezasahuje. 
Vždy to bol váš Shepard, resp. môj Shepard, robil rozhod- 
nutia aké som chcel aby robil. Zachoval sa tak, ako som 
určoval a tak som Sheparda formoval a vytváral si k nemu 
istý vzťah. Avšak Arrival toto všetko hádže do koša. Shep- 
ard robí rozhodnutia bez vášho zásahu, bez toho, čo hráč 
chce. Prvok, ktorého sa vzdali a týka sa najmä jedného 
kľúčového rozhodnutia, ktoré bude musieť komandér uro- 
biť. Bohužiaľ bez vášho zásahu. 


Ak má byť Arrival znakom vecí budúcich, nechcel by som 
vidieť tretí Mass Effect, ktorý sa vydal smerom posledného 
prídavku. Celá zápletka posledného DLC jednoducho pô- 
sobí ako varenie z vody a absolútne ignoruje postavu 
hráča, resp. to ako on sám vníma svojho Sheparda. A to 
všetko len preto, aby si Bioware pripravilo pôdu pre ďalší 
diel. Stavia hráča k akémusi pochybnému morálnemu 
rozhodnutiu, ktoré bude mať v budúcnosti pre Sheparda 
isté následky. Nech by sa snažil hráč akokoľvek, výsledok 
posledného DLC dopadne vždy rovnako. Napriek tomu, že 
má i posledné DLC veľmi dobré produkčné kvality, v ostat- 
ných smeroch je len obyčajne priemernou záležitosťou. Od 
prázdneho strieľania až po nepresvedčivý scenár. 
Dokončenie DLC vám zaberie niečo málo cez hodinu a za 
ten čas bohužiaľ nedokázali autori vytvoriť viac než 
priemerný zážitok. Skalný fanúšik bude mať aspoň „kúsok 
žvanca“ na malú chvíľu, ale ostatní zrejme ostanú nemilo 
prekvapení. 


PC,PS3,X360 
Výrobca: BioWare Distribútor: Electronic Arts 
Multiplayer: nie Lokalizácia: nie 
- stále vysoké pro- > zrejme sa šetrilo na 
dukčné kvality ao du 


, - nemastné neslané koridory 
- vesmír Mass Effectu — - scenár sa ani nesnaží tvoriť 


ilúziu súdržnosti 


Boris "Blade"JKirov 


Rage: Mutant Bash 


Mnohým nezainteresovaným by sa 
mohlo zdať, že FPSky sú z hľadiska 
ovládacej schémy pre tablety 
skrátka nevhodné. Veď predsa, na 
to, aby ste mohli v uvedenom žánri 
ako tak sláviť úspechy, musíte sa 
nielen dobre pohybovať a obzerať, 
ale taktiež aj strieľať, meniť zásob- 
níky či hádzať granáty, čo je bez 
adekvátnej zásoby tlačítok či kláves 
zdanlivo neriešiteľnou prekážkou... 


Zdanlivo je však neriešiteľnou iba pre 
ortodoxnú komunitu — ako nám 
niekoľko vývojárov predovšetkým pre 
platformu iOS už stihlo dokázať, 
FPSky sa hrajú rovnako výborne aj 
bez toho, aby sme museli tukať do fyz- 
ických čudlíkov. Stačí len trochu vy- 
naliezavosti (a umu) a bezproblémové 
dotykové ovládanie zabezpečí rov- 
naký gameplay, aký majú “dospelejší“ 
zástupcovia žánra. Nedávno recenzo- 
vaná N.O.V.A 2 je toho jasným dôka- 
zom. 


Pre mobilné platformy však existuje 
ešte iná možnosť, ako uchopiť žáner 
FPS. ID Softvér to pred pár rokmi 
dokázal vynikajúcim remakom Doomu 
3 pre zariadenia firmy Apple, ktorý 
namiesto plnej kontroly pohybu dal 
hráčom do rúk iba možnosť narábať 
so zbraňami, pričom ale samotné 
napredovanie levelom bolo čiste v 
moci herného dizajnéra. Tieto tzv. on- 
rail strielačky preto síce môžu na prvý 
pohľad pôsobiť ako triviálna casual 
záležitosť, avšak kto mal možnosť pre- 
jsť spomínaného Dooma, musí jed- 
noznačne s takýmto názorom 
nesúhlasiť. Dokonca by som povedal, 
že nároky na vaše reflexy sú v prípade 
takýchto titulov výrazne vyššie a 
rozhodne to nie je sranda behom 
sekundy vedieť presne zacieliť na tro- 
jicu protivníkov o ktorých ste pred 
okamihom vôbec nevedeli a od 
ktorých vás delí len cca meter vzdi- 
alenosti. 


Rage: Mutant Bash, najnovší Ap- 
plácky počin od tých istých tvorcov, 
ktorí v minulosti zadefinovali žáner 
FPS, je on-rail akciou, tak ako bol aj 
jeho Doomový predchodca. Ale akou 
akciou! Tam kde Doom Ressurection 
v závere akosi strácal dych, tam Rage 
prakticky nedáva priestor pre hluché 
miesta či tiché pasáže, keďže v koži 
jedného z účastníkov zabijáckej reality 
show budete po drvivú väčšinu hernej 
doby čeliť desiatkam a desiatkam na- 
biehajúcich súperov. Nakoľko je nut- 
nosť plánovania pohybu z hľadiska 
koncepcie titulu odsunutá na vedľajšiu 
koľaj, bude vašim prvoradým cieľom 
dostať sa v zdraví na koniec úrovne a 
popritom dosiahnuť čo možno na- 
jväčšieho skóre, počítaného jednak zo 
zabitých protivníkov, ale taktiež aj z 
úspešných zásahov špeciálnych 
terčíkov či zbierania predmetov a 
munície. Tej je v rámci úrovní naozaj 
po skromne a keď je navyše drasticky 
obmedzený aj váš arzenál (pištoľ, 
samopal a brokovnica — žiadna 
plazma rifle či BFG 9000), nedostatok 
nábojov budete počas hry pociťovať 
až bolestivo často. Našťastie, vetchá 
telesná schránka väčšiny vašich pro- 
tivníkov znesie len obmedzený počet 
priestrelov a preto vám väčšie prob- 
lémy budú robiť skôr nahadzované ob- 
jekty pred ktorými sa sa budete musieť 
v správny okamih uhnúť, než výpady 
magorov, ktorí nepochopili že proti 
strelnej zbrani sa s nožíkom na maslo 
adekvátne bojovať jednoducho nedá. 


Aby som teda samotný gameplay ne- 
jako logicky zhrnul — v rámci levelu sa 
pohybujete bez vášho pričinenia, ces- 


iPad 


+ - príjemné ovládanie a in- 
terface 

- neprestávajúca akcia 

- dizajn levelov 

- technické spracovanie 


Výrobca: idSoftware Distribútor: Apple 
Multiplayer: nie Lokalizácia: nie 
—. > málo levelov 


- málo protivníkov 
- nulová pridaná hodnota 


tou zabíjate všetko čo sa vám do nej 
postaví, zbierate lekárničky a muníciu, 
uhýbate sa pred molotovmi či inými 
objektami... a skrátka, bavíte sa s hut- 
nou dávkou adrenalínu v krvi. 
Samotný interface je spolu s ovláda- 
cou schémou maximálne pohodlným 
a intuitívnym, takže sa nemusíte obá- 
vať, žeby ste k zvládnutiu hry potrebo- 
vali prelúskať manuál. ID Tech engine 
9. generácie, ktorý poháňa aj mobilnú 
verziu titulu, sa potom stará o plynulý 
chod hry a klamali by sme vám ak by 
sme vám nepovedali, že krajšiu hru 
než Mutant Bash na platforme iPad 
nenájdete. Famózne detaily ako 
prostredia tak aj postáv, špičková hra 
svetla a tieňov, bombastické vizuálne 
efekty... je naozaj zbytočné polemizo- 
vať o tom, prečo je mobilný Rage tak 
mohutne sťahovanou hrou. Každý 
totižto chce na vlastné oči vidieť, že aj 
niečo tak malé ako tablet dokáže zo- 
braziť krásu, v bežných prípadoch 
vyžadujúcu si multi-procesorové 
zostavy s high-endovými grafikami. 
Holt, chlapci z id Softu nie sú len 
bežnými vývojármi a možno aj práve 
preto si ich najnovší počin zaslúži takú 
pozornosť akú má. 


Škoda len relatívnej chudobnej hernej 
náplne (3 misie, 3 zbrane — nič viac 
ani nič menej), ktorú prebehnete ani 
nie za hodinku a pak už len nasleduje 
repetícia levelov, pretože Rage: Mu- 
tant Bash vám už nič nové 
neponúkne. Aj napriek tomu je ale 
možné tento akčný kus softvéru bez 
diskusií doporučiť, keďže minimálne 
po technickej stránke vám hra istotne 
vyrazí dych. A za tých pár šupov to 
naozaj stojí! 

PonPonPatapon... ak vám toto, prednesené džavota- 
júcimi detskými hláskami nič nehovorí, pravde- 
podobne ste nejakou nešťastnou náhodou minuli prvé 
dva diely tejto rytmickej stratégie na PSP. A to je chyba, 
ktorú možno napraviť jedine zahraním si aktuálneho 
pokračovania... 


Patapon je hra, ktorú som ospevoval od okamihu čo sa 
dostala do mechaniky môjho PSP. Zaujímavá a originálna 
kombinácia strategickej hry s prvkami rytmickej je jednodu- 
cho očarujúca. A napriek tomu, že to znie priam 
neskíbiteľne, tento pokus sa jednoducho vydaril. Druhý diel 
bol tak trochu nastavovanou kašou, ale stále celkom 
hrateľný. No a ten tretí prichádza práve teraz. 


Príbeh nadväzuje priamo na udalosti na konci predchádza- 
júcej časti. Náš národ pataponov prešiel na ostrov, našiel 
skrinku a otvoril ju. Tým vypustil 7 ziel, ktoré spôsobili, že 
všetci pataponi skameneli a svet je plný nových nepri- 
ateľov. My sa do hry dostávame práve vo vhodnom 
okamihu, ako vždy. Avšak na rozdiel od predchádzajúcich 
dielov, tentokrát nie sme nehmotná entita ktorá svojim bub- 
novaním ovláda tlupu malých očičiek s nožičkami a 
ručičkami (áno, hra je naozaj vhodná aj pre dievčatá), ale 
získavame svojho avatara. Samozrejme, náš avatar je sil- 
ným prvkom na poli, a v bežných nepriateľoch nemá 
konkurenta. Jediné čím ho môžu dostať je množstvo. A 
stretneme ich v takých množstvách, až človek postupne 
uverí, že India vlastne vôbec nie je preľudnená krajina. Ku 
všetkým normálnym nepriateľom stretneme ešte aj 
obrovských súperov v podobe drakov, avatarov všetkých 
ostatných ziel a budeme bojovať aj so samotným zlom. To 
všetko v 80tich leveloch. 


Poďme teraz ku zmenám. Herný mechanizmus zostal za- 
chovaný. Pataponov ovládame pomocou bubnovania na 
magický bubon. Jednotlivé sekvencie štyroch úderov tvoria 
vždy jeden príkaz, ktorý pataponi vždy poslušne vykonajú. 
Ak sa nepomýlime v niekoľkých sekvenciách po sebe, 
budú naši pataponi v úplnom vytížení, ich útoky získajú 
bonus na sile a ich spev sa zmení z 
obyčajného skandovania na fakt nadu- 
panú pesničku. Ak to zvládneme ešte ne- 
jakú dobu, sprístupní sa nám bonusový 
útok v podobe sumonnu, ktorý dokáže 
zničiť všetko na obrazovke. No a špeciál- 
nou kapitolou sú dungeony na konci 

Patapon 3 

Richard „gulath“ Bojničan 


ktorých čaká vždy veľký boss. Tieto majú niekoľko úrovní 
a musíme ich prejsť všetky na jeden záťah. Čiže ak niekde 
prídeme o jedného patapona, žiaľ až do konca dungeonu 
ho neuvidíme. Na konci každej úrovne sa môžeme rozhod- 
núť, či sa vrátime s expami a nazbieranými pokladmi 
domov alebo pokračujeme hlbšie. 


Doma nastáva druhá časť hry. Tu môžeme upravovať 
zloženie armády, aktivovať alebo deaktivovať jednotlivé 
verzie našich bojovníkov, upgradovať ich zbrane, rozoberať 
tie čo už nepotrebujeme na základné materiály (upgrady 
predsa niečo stoja), vyberať si skilly ktoré budú naši pat- 
aponi používať a samozrejme im prideľovať aj samotný 
eguipment v podobe zbraní, zbroje, alebo dokonca koní. 
Okrem toho máme doma portál na online hranie, kde 
možno hrať buď kooperatívnu hru s kamarátmi, alebo 
jednoducho zmerať svoje sily s armádou niekoho iného. 
Žiaľ, toto sa mi nepodarilo spustiť, keďže hra ešte oficiálne 
nevyšla a servery sú zatiaľ nedostupné. Takže zážitky Z on- 
line hrania nemôžem popísať. 


Po grafickej stránke mám pocit, že pribudlo viac ani- 
movaného pozadia od predchádzajúceho dielu, ale môže 
to byť aj tým, že predsa len už ubehla nejaká doba. Grafika 
je stále detsky jednoduchá a v tom je jej čaro. K tejto hre 
jednoducho pasuje ako Habera do superstar. 


A keď už sme pri superstar, tak si pohovorme aj o zvukoch 
a hudbe. V podstate ide iba o skandovanie vybubnovaného 
rytmu. Akonáhle sa však pataponi dostanú do varu „fever, 
sprievodná skladba naberie na obrátkach. A verte alebo 
nie, napriek tomu, že celý slovník obsahuje 4 slová, tak to 
znie oveľa lepšie ako ktorákoľvek hitovka od samosahod- 
notiaceho „kráľa“ slovenskej popmusic. Hudba v tejto hre 


bola jednoznačne vylepšená aspoň o 200 percent. 


Takže, máme tu tretí diel, s rovnakou Koncepciou, 
množstvom vylepšení, a celkovo oveľa lepším pocitom z 
hrania. Hru teda jednoznačne odporúčam. 


Výrobca: Pyramid Distribútor: SCEE 
Multiplayer: áno Lokalizácia: nie 
- avatar - Žiadne 


- hudba 

“MotoGP 


Rossi ide do poslednej zákruty z prvého miesta, tesne 
za ním Stoner, Rossi prudko brzdí zadná brzda mu 
úplne rozhádzala zadné koleso, Stoner je naopak o 
niečo dlhší v zákrute, snaží sa vziať Rossiho vonka- 
jškom, krásny manéver, je to neuveriteľný súboj koleso 
na koleso, ale... ale čo to je? Na oboch sa zozadu tlačí 
Rudo Hrach a krásnym, čistým prejazdom zákruty 
získava potrebné metre a rýchlosť na to, aby oboch 
sokov nechal ďaleko za sebou. Je to neuveriteľné, ale 
Rudo Hrach je víťazom a svojou neopakovateľnou ky- 
suckou angličtinou kričí do mikrofónu "Gud rejs, gud 
rejs, ju sii jak som ich je.ou? 


Áno aj takto môže vyzerať Moto GP 10/11, záleží len na 
vás, ako si ju prispôsobíte. Sú to dva roky, čo sa dostala 
séria MotoGP ku chlapcom z Monumental Games a asi aj 
oni sami tušia, Že ak tento ročník zmrvia tak ako ten minulý, 
budúci rok budú programovať maximálne VPN klienta pre 
Capcom. Čo si budeme hovoriť, minulý rok to nevyšlo a 
fanúšikovia pretekov jednostopých vozítok museli v ústach 
prežúvať veľmi nemastný a neslaný výtvor, ktorý im celý 
ten cirkus okolo Rossiho, Lorenza a Stonera tak akurát 
znechutil. Ani mňa minulý ročník neuchvátil a tak vždy keď 
si chcem vyskúšať pocit motorkára siahnem buď ku 
konkurencii SBK, alebo ešte k niektorému zo starých dielov 
od Climaxu. 


Ale bol by som zlý recenzent ak by som nedal novému 
dielku od Monumentalov šancu a bol by som klamár keby 
som vám napísal, že som sa pri ňom nebavil, ale poďme 
poporiadku. Už ste dostali pľuvanec do ksichtu? Taký ten 
zelený hnusný chrcheľ, pri ktorom vás natiahne už len keď 
si ho predstavíte? Ak hej tak viete čo vás čaká keď zbadáte 
design menu MotoGP 10/11. Neviem, čo za dizajnérske an- 
titalenty zamestnávajú v Monumental Games, ale verím, 
že malý tučný Lojzik z Medeného Hámoru, v škole na zas- 
taralom PC s Wordom a Excelom, v tom Exceli nakreslí 
krajšie menu. Musíte teda zaťať zuby a ten grc, čo sa na 
vás z obrazovky vyvalí nejak prežiť. 


V ponuke je viacero možností, ale tými najdôležitejšími sú 
World Championship, Career a Multiplayer. Ale ešte skôr 
ako sa vyberiete zbierať vavríny v hociktorom z týchto 
módov odporúčam skočiť do Settings a vyladiť si obti- 
ažnosť. Len na vás totiž záleží, či sa budete cítiť ako na 

reálnej motorke, alebo ako na dookola sa krútiacej mo- 
torečke z kolotočov. Nechcem tým síce povedať, že vám 
nové MotoGP ponúkne ktovieaký simulátor, ale keď si 
povypínate všetky asistencie a nastavíte ďalších pár 
serepetičiek, vaša kombinéza v istých partiách, sem tam 
pri nájazde a výjazde zo zákrut naberie khaki farbu. Ak sa 
vám nechce nič nastavovať, stačí spustiť buď World Cham- 
pionship, alebo Kariéru a hra vám ponúkne na výber niek- 
torú z prednastavených obtiažností aj s popisom komu je 
daný výkonnostný level určený takže by nemal byť prob- 
lém, aby si zajazdili amatéri aj skúsení pretekári. 


Ak už ste sa dostatočne pohrali s nastavením môžeme sa 
pustiť do jednotlivých módov. Určite hlavným ťahákom je 
kariéra, ale ešte predtým sa pár slovami obtrime o Šampi- 
onát a ostatných podradných príbuzných. World Champi- 
onship je ako už jeho názov napovedá kompletný 
šampionát so všetkým čo k nemu patrí, teda aby som bol 
úplne presný, všetko čo k nemu patrí pre jazdca. Nestaráte 
sa o nič, vyberiete si kubatúru (125ccm, Moto2, MotoGP), 
jazdca (v pôvodnej hre k dispozícii minuloročný roster, dnes 
už je patch, ktorý dodá tohtoročný roster pack) a hor sa na 
okruhy. Všetky trate odpovedajú už tohtoročnému rozpisu 
pretekov, preto by ste medzi nimi márne hľadali Donington. 
Ten bol totiž v reále aj v hre nahradený (pre nás) známe- 
jším Silverstonom. 


Ako som napísal, v šampionáte sa o nič nestaráte, idete z 
okruhu na okruh a zúrivo počítate body do celkového hod- 
notenia. To vás síce chvíľku zabaví, určite poteší, že 
môžete jazdiť za svoj idol, ale dlho by vás to pri hre asi neu- 
držalo. Môžete síce skúsiť ešte Guick Race a Time Trial, 
ale skôr či neskôr aj tak skončíte pri zlatom klinci večera 
pri móde Kariéra. A tu už je to o niečom úplne inom. Začí- 
nate totiž ako úplná nula, zelenáč, ktorý si všetko musí vy- 
bojovať sám. Čo určite poteší všetkých voličov SNS, ale aj 
príležitostných nacionalistov, autori prstom na mape objavili 
aj Slovensko a tak môže mať vaše virtuálne nemehlo 
Slovenskú národnosť. Následne mu ešte zvolíte domovskú 
trať aa potom s prekvapením zistíte, že hra po vás chce, 
aby ste si ju vyskúšali s motorkou tej najsilnejšej kubatúry. 
Táto krátka a sem tam veľmi humorná vložka slúži ako tu- 
toriál a pokus o to vysvetliť vám počas piatich minút ako sa 
z tej revúcej príšery nezrúbať. 

vizZwnNAoDA 


Keď si ako tak zvyknete udržať moto- 
cykel na trati úvodný prológ končí a 
hra vás nemilosrdne vhodí so simulá- 
tora kapitalistického zriadenia. To zna- 
mená, že máte holú riť, troška peňazí 
na to, aby ste sa dotrepali aspoň na 
prvé preteky a inak ste všetkým len na 
smiech. A tu už je na vás, či 
preukážete svoje manažérske schop- 
nosti. Máte možnosť sa realizovať vo 
viacerých oblastiach. Predovšetkým si 
musíte nejak zabezpečiť motorku. Bez 
nej si logicky moc neškrtnete, pretože 
ako vie aj malý Onur Lakatoš aj napo- 
malšia Jawa je rýchlejšia ako Usain 
Bolt. Výberom približovadla sa však 
samozrejme nič nekončí. Okrem nej 
treba ešte nejak zháňať sponzorov, 
mechanikov, PR manažéra atď atď... 
Jednoducho neustály kolotoč povin- 
ností a do toho sem tam preteky :) 
Samozrejme som to výrazne 
zjednodušil. Všetko je závislé na tom 
ako sa darí, aké pozície obsadzujete 
a aká je vaša reputácia. Práve ona je 
dôležitá a ešte o nej bude reč. Prí- 
jemné je, že všetky tieto úkony môžete 
absolvovať vo dvojici, keďže režime 
kariéry je možné hrať v co-op móde. 


Ale poďme sa konečne porozprávať aj 
o samotnom jazdení, doteraz sme ho 
vcelku obchádzali. Celý závodný vík- 
end pozostáva z niekoľkých eventov, 
primárne sú samozrejme 
zjednodušené a osekané tak aby boli 
zábavné, to znamená, že napr. pri 
kvalifikácii nejdete žiadne letmé kolo, 
ale hra vás hodí v plnej rýchlosti na 
štartovaciu rovinku a je to na vás. To 
isté samozrejme aj v skúšobných 
kolách. Zo začiatku vás možno prek- 
vapí grafika, tá je totiž, akoby som to 
povedal slušne, mierne zastaralá a 
svoj vrchol niečo takéto malo tak 2-3 
roky dozadu. Vyslovene odporný je 
napr. pohľad spoza riadidiel motorky, 

ktorý by som niekedy len ťažko ro- 
zoznával od rovnakého pohľadu z cca 
22 rokov starých motoriek od ACCO- 
LADE (The Cycles: International 
Grand Prix Racing). Našťastie 
akonáhle pridáte plyn prestanete vní- 
mať grafiku a oddáte sa sa rýchlosti. 
O tom, že rozdiely medzi jednotlivými 
kubatúrami sú markantné, snáď písať 
nemusím. Sami uvidíte, že akonáhle 
si skúsite triedu MotoGP budete mať 
následne veľký problém sedieť znova 
má svoje čaro, minimálne sa na nej 
naučíte ovládať motocykel, pretože to 
je niečo úplne iné ako ovládať auto. 
Borcom z Monumental Games sa 
naviac podarilo ovládanie troška sťažiť 
(ja hovorím zreálniť) takže predsa len 
ten arkádový pocit z minula mierne 
odoznel. Teraz je skutočne cítiť váhu 
motorky a zvládanie zákrut s presným 
naklopením a predovšetkým nájazd 
do nich a brzdenie chce trocha cviku. 
Ono totiž nestačí len vletieť do zákruty 
položiť motorku nabok a s prstom v 


nose sa za potlesku obecenstva 
nechať luxusne vyviezť zo zákruty. Ani 
omylom. Treba si veľmi dobre premys- 
lieť brzdenie, ak totiž nedobrzdíte, 
budete prinajlepšom len dlhý na vý- 
jazde, v horšom prípade preskúmate 
piesok vokolí. Zároveň však nesmiete 
ani prebrzdiť, inak nasleduje ukážkový 
pád a ešte aj dostanete motorkou po 
hlave. V silnejších kubatúrach pri brz- 
dení zadnou brzdou krásne vidieť 
nepokojné zadné koleso a jeho snahu 
o zvládnutie fyzikálnych síl. Aj 
samotné zatáčanie vyžaduje trocha 
zručnosti, pri výjazde zo zákruty napr. 
nie je jednoduché dostať sa do 
správnej stopy. Mierne ťuknutie do 
analógu znamená naklopenie jazdca 
do strany a ani sa nenazdáte a jazdec 
vám pláva na trati zo strany na stranu 
a myslí si o vás mnoho slov, ktoré tu 
radšej písať nejdem. 


Celkovo však, som sa pri pretekoch 
bavil, za čo samozrejme sčasti môže 
aj samotné GF, kde na rozdiel od F1 


napríklad nie je vôbec núdza o pred- 
biehanie a poradie sa mení aj 
niekoľkokrát za kolo. Súboje sú aj v 
hre nasimulované skvele, koleso na 
koleso vás dokáže pekne rozhádzať. 
Treba si však dávať pozor na už 
spomínanú reputáciu. Tá je akýmsi 
vašim hodnotením. Ak prejdete určitý 
úsek čisto, budete pri tom plynule 
predbiehať ostatných a ešte aj za- 
jazdíte najlepší čas, či nebodaj 
vyhráte, reputácia porastie raketovým 
tempom. Ale pozor, za straty pozícií, 
kolízie a blbé umiestnenia sa reputá- 
cia znižuje takže ak si myslíte, že 
kamikadze štýl vám je blízky musíte 
sa korigovať. Samozrejme platí 
priama úmernosť, čiže čím lepšia 
reputácia tým lepší sponzori, motorky 
atď, atď. Zmieniť treba aj to, Že sa au- 
tori rozhodli pridať do hry kontroverznú 
featurku v podobe vrátenia času, 
takže ak niečo poser..kazíte, stále je 
šanca na nápravu. Stačí sa len v 
akomsi spomalenom zázname vrátiť 
do situácie, kedy ste to ešte mali pod 
kontrolou a napraviť napáchané 
škody. 


Doteraz som len chválil, hanil len 
máličko, ale nemôžem opomenúť ani 
zápory. Grafiku som už spomenul a 
napokoji nenechám ani umelú in- 
teligenciu. Niežeby súperi mali IG 
manželov Mojsejovcov, ale sú aj na 
nižších obtiažnostiach prehnane 
agresívni. Nemajú problém zostreliť 
vás a hra navyše ešte hlúpo uberie 
reputáciu vám, je úplne jedno či za 
karambol môžete alebo nie. Čo poteší 
je, že sa súperi nesnažia držať stále 


len ideálnej stopy a taktiež to, že robia 
chyby. Nezriedka sa stane, že nedo- 
brzdia zákrutu a potom cestujú po 
tráve. Za zápor považujem aj spôsob 
akým autori vyriešili veľmi dôležitú 
časť motocyklových hier, padanie 
jazdcov. Veď sa sami priznajte kvôli 
čomu pozeráte motorky v televízii. 
Monumental Games síce na fyzike po- 
riadne zapracovali, čo som už spomí- 
nal, ale pády sú stale viac ako 
kostrbaté a človek má pocit aj pri 
úplne obyčajnom páde, akoby mo- 
torku odrazu nakopla neviditeľná sila, 
pretože sa vymrští ďaleko, ďaleko od 
jazdca. Reputáciu hre nenapravia ani 
zvuky a hudba. Obe tieto zložky sú tak 
nenápadné, že v rýchlom tempe 
pretekov úplne zaniknú a nebudete ich 
absolútne vnímať. U hudby by som to 
ešte pochopil, ale zvuky motorky by 
mohli byť oveľa lepšie. 


No aj napriek týmto nedostatkom sú 
MotoGP predsa len dobrou hrou, 
navyše s, v rámci možností, kvalitným 
multiplayverom. V ňom vás čaká až 19 
online protivníkov na ktorejkoľvek z 
tratí seriálu MotoGP a keďže preteky 
proti živým ľuďom majú svoje kúzlo 
zabaví vás určite. 


Celkovo teda MotoGP 10/11 poľahky 
prekročila svoj minuloročný tieň, je 
lepšia v každom ohľade, stále však za 
konkurenciou zaostáva. SBK sú 
niekde inde. Ale ak máte radi motorky, 
po hre s pokojným svedomím siahnite, 
kariéra vás zabaví na dlho a ak máte 
po ruke ešte jedného podobného šia- 
lenca celú ju môžete zvládnuť spolu. 


Výrobca: Monumental Games Distribútor: Capcom 
Multiplayer: áno Lokalizácia: nie 


- kariéra 


- málo herných 
možností 


- zvuky 
- licencia - AI protivníkov 

RECENZIA 


Fukušima dymí, Lýbia horí a svet sa bojí roku 2012, 
lebo na kamenných SMSkách od Mayov už ďalší rok 
nenájdete. Čo teda treba robiť, keď sa svet nezvratne 
rúti do záhuby, ktorú jehovisti predpovedajú už (len) 
asi dvanásty raz? Nič, kúpte starú "stodvadsiatku“", 
nájdite najbližšie vhodné ruiny a nakopte prdel 
všetkým ostatným... 


Ak si dobre pamätám, keďže PS trojka vtedy ešte "ležala" 
na mojom účte v banke, prvý Motorstorm bol jedným z na- 
jlepšie hodnotených launchových titulov novej konzoly od 
Sony. Niekedy v roku 2007 vtrhli arkádové závody do 
našich obývačiek a hoci sa obvineniam z krásneho tech 
dema, ktoré oveľa lepšie vyzerá ako sa reálne hrá, nevyhol, 
predsa len sa hráčom vryl do pamäte. UŽ o rok, teda prvý 
diel následoval diel druhý, ktorý hrdo niesol podtitul Pacific 
Rift a teda, ako názov napovedá, preniesol závody na 
pláže a iné zákutia pacifických ostrovov. Odbočku do kra- 
jiny handheldov, trafil Motorstorm pred dvoma rokmi, kedy 
sa predstavil dosiaľ posledný vydaný diel Arctic Edge 
(vyšiel aj na PS2). 


Plnohodnotný tretí diel však prichádza na svet až teraz a 
ako už iste dobre viete nesie so sebou názov Apocalypse. 
Evolution Games sa rozhodli sériu troška "omladiť" pre- 
fúknuť ju sviežim vzduchom mainstreamu a tak mnohí 
čakali ako to napokon dopadne. 


Prvou veľkou zmenou je samozrejme celkové umiestnenie 
hry. Z pláží Pacifiku a dlhých studených arktických plání sa 
hra presunula do Apokalypsou postihnutého mesta, kde, či 
chcete, alebo nechcete, už jeho obyvateľov i nových príšel- 
cov nič dobrého nečaká. Pamätám, ako sme na minu- 
lorogčnom GamesCome s DanKanFanom a JCim pozerali 
na hru s miernym dešpektom (išlo vtedy len o betaverziu 
aj to nedokončenú) a s výsmešným úškrnom po sebe 
hádzali pohľadmi, ktorými sme dávali jasne najavo, čo za 
blbosť si to páni autori vymysleli. Ale teraz musím priznať, 
že ťah týmto smerom autorom vyšiel. Prostredie zničeného 
a postupne sa rozpadávajúceho sa mesta im dalo kvantum 
možností na zvyšovanie adrenalínu. 


Nádych skazy na vás dýcha od počiatku, pekne štylizované 
menu vám na úvod ponúkne niekoľko možností, ako si hru 

užiť. Tí, ktorým sa nechce mrhať časom na nejaké 
bezhlavé jazdenie, môžu okamžite spustiť mód Festival, 
ktorý je vlastne akousi príbehovou kampaňou, ktorou autori 
chceli prekvapiť hráčov. Žiaľ neprekvapili, dokonca by som 
odporučil príbeh úplne ignorovať, lebo inak si začnete mys- 
lieť, že Evolution Games zašli za žiakmi tretej triedy zák- 
ladnej školy a v rámci hodiny gramatiky, dali každému 
úlohu napísať jednu scénku z príbehu. Tak to totiž vyzerá. 
Príbeh sú vlastne akési otrasne rozpohybované komiksové 
kresbičky, ktoré na seba nadväzujú asi ako slová piesne 
od Mira Jaroša. Podozrievam autorov z toho, že tieto 
scénky slúžia len na akési zúfalé maskovanie neuveriteľne 
dlhých loadingov jednotlivých pretekov. Od arkádových 
pretekov síce žiaden intelektuálny epos nečakám, ale lepší 
scenár ako toto vám napíše aj Britney Spears na kalku- 
lačke. Samozrejme v samotných pretekoch už sa na žiaden 
príbeh nehrá, tam už ide každý sám za seba a akási jediná 
spojitosť medzi tou otrasne rozpohybovanou hrôzou a 
samotným pretekom je postava jazdca, ktorý sedí v aute. 
Celá story je rozdelená do akýchsi troch častí, každá za 
inú postavu, pričom každá jedna časť reprezentuje určitú 
obtiažnosť. Pri prvej obtiažnosti s postavou Rookieho tak 
musíte končiť preteky do 5 miesta, pri ďalších postavách 
už je to 3, resp 1. miesto. Smutné je že okrem samotného 
Festivalu už toho Motorstorm Apocalypse nemá moc čo 
ponúknuť. Teda až na multiplayer, ale tomu sa budeme 
venovať neskôr. Ak ste sám máte ešte možnosť hľadať ne- 
jakú zábavu vo WRECKREATION, ale tu máte k dispozícii 
len Guick Race, Time Trial a Hardcore races, do ktorých si 
svoju účasť musíte vyhrať v príbehovej kampani. Ide však 
len o to, že musíte poraziť čas na trati. Síce na nej sú aj 
súperi, ale len ako dekorácia. Smútok zo skutočne chudob- 
ných možností vám však aspoň čiastočne môžu napraviť 
samotné preteky. Tie sa držia starých známych Motorstorm 
koľají, hoci ako som povedal na začiatku, zmien je tu viac 
než dosť. Prvý pohľad vás možno prekvapí, pretože grafika 
sa oproti svojim predchodcom mierne zmenila, trocha 
"zhrubli" obrysy a pocit z nej už nie je takých umelohmotne 
uhladený. Má to však svoju úlohu a treba povedať, že 
bezútešnú situáciu v troskách metropoly dokresľuje tak ako 
má. 


Samotné prostredie pretekov je atmosferické ako to len ide. 
Všade okolo vás zúri skaza, všade sa váľajú odpadky, 


vraky a šrot a sem tam vás prekvapí 
pád mrakodrapu, či niečoho iného, 
väčšinou samozrejme priamo na trať. 
Samotné trate sú priom nápadité a 
nenudil som sa pri nich, je to aj tým, 
kade všade dokázali autori vytýčiť ich 
trasu. Nezriedka vás prekvapí, že trať 
vedie priamo cez ešte nedávno 
modetné kancelárie, niektorých budov, 
pričom takmer okamžite z nich padáte 
priamo do metra, či kanalizácie, aby 
ste všetko zakončili zúfalým súbojom 
s gravitáciou na padajúcom moste. 
Všetko sa pritom mení za pochodu, 
niekedy sa stane, že v treťom kole už 
idete po úplne inej trase ako v kole 
prvom, čo je rozhodne prvok, ktorý ma 
potešil. UŽ menej tešilo to, že sa tak 
deje len na niektorých tratiach, niek- 
toré sú jednoducho pevne dané a nez- 
mení sa na nich zhola nič. Trocha mi 
ale prekážalo, že som niekedy mal 
pocit akoby viedla auto samotná hra a 
nie ja. Čo ostalo zhodné s pred- 
chádzajúcimi dielmi je dynamika 
pretekov. Všetko je rýchle, adrena- 
línové a návykové. Preteky vás vti- 
ahnu a vymačkajú z vás maximum. 
Singleplayer samozrejme troška za- 
ostáva, ale v multiplaveri je radosť 
súperiť s ostatnými protivníkmi. Čo ma 
ale nepotešilo je, že oproti predchod- 
com už si do pretekov (v singli) 
nemôžete zvoliť aké vozidlo chcete vy. 
Jednoducho ho máte presne defino- 
vané hrou a keď sa vám nepáči 
choďte hrať Simsov. Našťastie v mul- 
tiplayeri vás neobmezduje nič. Port- 
fólio približovadiel, je tradične široké. 
Nájdeme tu motorky, štvorkolky, 
kamióny, klasické sedany, rally autá, 
superšporty aj amíkmi obľúbené Mus- 
cle cars. Príjemne pritom je, že sa 
autá zretelne inak správajú. Samozre- 
jme to, Že sa crossová motorka chová 
inak ako ťahač prekvapí tak max- 
imálne rodičov slovenských Onurov a 


Šeherezádg, ale inak sa správa naprík- 
lad superšport a inak rally car. Zvýšil 
sa aj dôraz na váhu vozidiel a tak 
konečne nemáte pocit, že riadite pa- 
pierové modely. 


UŽ som spomenul, že nejazdíte po ži- 
adnych — vyčistených cestičkách, 
naopak, po trati sa váľa bordelu až by 
Luník 9 závidel. A rovnako ako na 
tomto malebnom sídlisku tu na ceste 
nájdete aj toľko ľudí. Apokalypsou zmi- 
etané mesto totiž neopustili všetci jeho 
obyvatelia a tak tí čo ostali a prežívajú, 
majú zvláštnu záľubu motať sa po 
trati, stáť a kývať. Je to ale ich smola, 
v Motorstorme sa brzdí málo a pred 
organickými formami života vôbec. Au- 
tori si zároveň neodpustili troška mor- 
bídnu vložku v podobe, že ak takéhoto 
neboráka naberiete, chvíľku ho ešte 
vlečiete vlajúceho za sebou. Teda nie 
že by to vadilo mne, ale v telke už asi 
dva mesiace, žiaden investigatívny 
primitív z Markízy, Jojky a iných 
morálne čistých inštitúcii nehovoril o 
tom, že hry z nás robia asociálne 
príšery bažiace po krvi detí, mužov a 
žien po štyridsiatke, či nebodaj dô- 
chodcov (nikto iný tie TV Noviny 
nepozerá). 


Celkovo sa celý podtón závodov nesie 
v duchu nemyslieť a užívať si adrena- 
línovú jazdu. Rýchlosť je obrovská, 
zákruta strieda zákrutu, sem tam nevi- 
ete či ste hore, alebo dole a plechy z 
vás lietajú prakticky na každom kroku. 
Systém kolízií a následného návratu 
na trať je tu vyriešený, absolútne 
poplatne tejto dobe, akonáhle sa 
vytrieskate a z auta ostane len horiaci 
vrak, stlačenie tlačítka, vás automat- 
icky obnoví a hodí v plnej rýchlosti na 
dráhu o pár metrov ďalej ako predtým. 
Žiaľ autori túto featurku nevychytali do 
detailov a tak sa stáva to, že vás hra 


takýmto reštartom buď zvýhodní, keď 
vás obnoví dosť ďaleko pred súperov 
s ktorými ste pred búračkou bojovali, 
alebo čo je horšie obnoví tak hlúpo, že 
v danej rýchlosti nemáte šancu 
preskočiť najbližši skok. Problém však 
je, že hoci vás spočiatku preteky sku- 
točne chytia a budú vás baviť pos- 
tupom času skíznu do stereotypu a ani 
meniace sa trate to nezachránia. Ná- 
plasťou na to môže, no nemusí byť 
multiplayer. Veľmi dobre sa zabavia aj 
hráči, ktorí nemajú prístup k PSN. Na 
jednej PS3 si môžete zahrať až 4, ale 
aby som pravdu povedal viac ako 
dvoch neodporúčam, lebo sledovať to 
divadlo, keď sa na štyroch miniobra- 
zovkých mihá toľko vecí dá skutočne 
námahu. 


Najviac pridanej hodnoty má ale určite 
online multiplayer. Ten je žiaľ jedinou 
vecou kvôli ktorej som pri hre ostal dl- 
hšie ako čas nutný na napísanie re- 
cenzie. Napriek tomu, že ide taktiež o 
úplne rovnaké prachsprosté 
pretekanie ako v singleplaveri, totiž 
multiplayer prináša nefalšovanú 
zábavu a radosť z porážky ostatných. 
Autori ho namiešali vskutku umne, 
nebáli sa požičiavať si veci z ostatných 
hier, nielen tohto žánru, a hoci sa to 
niekomu v konečnom dôsledku môže 
zdať prekombinované, treba si len 
zvyknúť. Samozrejme hybnou silou 
multiplayeru je tak ako všade porovná- 
vanie sa s ostatnými živými ľudmi. A 
na to aby ste sa mohli porovnávať 
samozrejme slúžia body, triedy a re- 
bríčky. Body získavate počas každých 
pretekov, prakticky za všetko, za niče- 
nie, predbiehanie, driftovanie, za 
plynulú jazdu, veď to poznáte, ak nie 
ste skutočne retardovaný, cítite sa 
spočiatku veľmi dobre lebo ste 
odmeňovaný a chválený, horšie je keď 
prídete po určitú úroveň, kde už 

postup na ďalší level stojí veľa bodov 
a vaši súperi sú o pár tried lepší, ale 
treba len bojovať. 


Ako som teda povedal, základom je 
vaše hodnotenie a porovnávanie sa s 
ostatnými. Ale aby to bolo zábavnejšie 
pridali Evolution Games ešte niekoľko 
skladačiek mozaiky naviac. Pred 
každý pretekom si môžete nastaviť, 
nielen auto atď, ale aj pár vecičiek 
naviac, predovšetkým balíček perkov, 
tie vám potom, tak ako napríklad v 
multiplayeri klasických FPSiek 
pomáhajú v dosahovaní lepších 
výsledkov, alebo a to je častejšie 
zabraňujú súperom v dosahovaní ich 
lepších výsledkov. Celkovo túto fea- 
turku vítam a hoci jej vplyv nie je až 
tak badateľný je to zábava. Zábava je 
aj to, že si pred každým pretekom 
môžete staviť na to ktorého súpera po- 
razíte a vedzte, že niet väčšieho za- 
dosťučinenia ako nechať ho za 
chrbtom, hoci aj bojujete len o 15/16 
miesto. Vlastne to by som bol zabudol, 
veľkým plusom Apokalyptického Mo- 
torstormu je to, že v multiplayeri proti 
vám súperí až 15 živých protivníkov. 
Akékoľvek nižšie číslo by multiplayer 
zrejme zrazilo nižšie ale táto šest- 
nástka je presne ten akurátny koktejl, 
aby vznikol ten nefalšovaný 
pretekársky chaos. 


Záverom však budem pesimistickejší. 
Multiplayer totiž na záchranu nového 
dielu Motorstormu stačí len veľmi, 
veľmi tesne. Ostatné časti hry ho 
sťahujú nekompromisne do vôd 
priemeru a zabudnutia. Pár týždňov si 
nový Motorstorm možno svoje miesto 
na výslní udrží, ale o rok už bude za- 
padaný prachom a len sťažka po ňom 
štekne pes. 

pPsS 
Výrobca: Evolution Games Distribútor: SCEE 
Multiplayer: áno Lokalizácia: nie 
+ multiplayer — > singleplayer 
- adrenalínové - stereotyp 
preteky - festival (story mód) 
- deštrukcia na trati 


ARTVVORK 


RECENZIA 


Existuje množstvo stratégií, ktoré nám už sľubovali, že 
tentoraz bude pocit z hrania realistický, že veleniu 
armád na strategických mapách sa žiadna iná hra 
nevyrovná a že následné prevzatie iniciatívy priamo v 
boji nemá konkurenciu. No povedzme si na rovinu, 
mnoho hier nakoniec doplatilo na tieto veľké reči a 
skončilo na smetisku herných dejín. Men of War: As- 
sault Sguad je nový a ďalší prídavok k sérii Men of War, 
ktorý tiež prišiel na tento svet s veľkými rečami, čo 
všetko nám prinesie. Poďme sa mu teda pozrieť pori- 
adne na zúbok. 


Pre tých, čo počujú názov Men of War prvýkrát, len 
pripomeniem krátko históriu tejto série. Všetko sa to začalo 
hrou Soldiers: Heroes of WW?2, kde ste sa stali veliteľom 
malej údernej skupiny. Pod vaše velenie spadalo max- 
imálne 10 vojakov a každý bol odborník na iné zbrane a to 
vyžadovalo veľké taktizovanie a dôsledný mikromanage- 
ment, sem-tam sa na bojisku objavil aj tank. Čo bolo 
nezvyklé, mohli ste mať pod úplnou kontrolou každého vo- 
jaka a tank, mohli ste ovládať presne ich pohyb, streľbu, 
prakticky všetko. Potom nasledovalo voľné pokračovanie 
v podobe Faces of War, tu už sa pod vaše velenie dostávali 
celé skupiny, alebo v odbornej terminológii družstvá a roty. 
Strategické rozhodovanie a taktizovanie nabralo realistick- 
ejšie rozmery a hra nestrácala ani v mikromanagemente 
jednotlivých vojakov. Tretím a zatiaľ posledným voľným 
pokračovaním série týchto hier je už spomínané Men of 
War, ktoré naďalej rozšírilo množstvo jednotiek, ktorým je 
možné veliť. 


Predchádzajúce hry a datadisky ale boli koncipované 
hlavne pre singleplaver a multiplayer bol len chudobný 
príbuzný, ktorý tam niekde bol, ale niečo mu stále chýbalo. 
To všetko sa mení práve príchodom standalone datadisku 
Assault Sguad. Ten si berie všetko dôležité a dobré zo sin- 
gleplaveru a prináša nové prvky a núti hráčov, aby hrali ko- 
operatívne, alebo rovno proti sebe. Kto si teda myslí, že si 
zahrá kvalitnú stratégiu, tak ako tomu bolo v predchádza- 
júcich dieloch, síce nebude sklamaný, ale pri hraní Assault 
Sguad sám pochopí, že potrebuje niekoho živého, kto by 
si s ním, alebo proti nemu zahral, až potom totiž začína ta 
pravá zábava. 


24 WWW.GAMESWEB.SK 


Herné princípy prešli oproti pôvodnej hre malou zmenou. 
Všetko sa točí okolo kontrolných bodov/vlajok a 
bodov/peňazí, ktoré za ich obsadenie a udržanie dostá- 
vate. Hra vás v podstate neustále ženie dopredu, niekedy 
musíte obsadiť všetky vlajky, niekedy máte na výber, ktoré 
obsadíte a víťazná je len tá posledná. Nakoniec sa zrejme 
aj tak budete snažiť obsadiť všetky vlajky, jednak preto, že 
dostanete viac bodov, za ktoré si nakúpite nové, čerstvé a 
vyzbrojené jednotky a jednak sa vám s každou ďalšou ob- 
sadenou vlajkou rozrastá arzenál zbraní a jednotiek, ktoré 
môžete povolať do boja. Potrebné je teda držať straty na 
svojej strane na čo možno najnižšom čísle, aby ste zby- 
točne neboli nútení stále povolávať nové a nové jednotky, 
pretože body sa míňajú prekliato rýchlo a doplňujú sa len 
veľmi pomaly. Avšak za tieto body si nekupujete len jed- 
notky, občas sa dostanete k špecialitkám, ako je nálet 
stíhacích bombardérov alebo zhodenie parašutistu pokojne 
do tyla nepriateľa. Každá frakcia má niečo iné. 


Základom hry je 15 misií, ktoré je možno hrať singleplayer, 
ale skôr sú teda určené pre kooperatívne hranie. Hra tieto 
misie ani nenazýva kampaňou, len skirmishom. Za každú 
s frakcií si vyskúšate tri mapy, frakcie sa striedajú, takže je 
to pomerne pestré, vyskúšate si boj za americkú, britskú, 
ruskú, nemeckú a japonskú armádu. Scenáre sú väčšinou 
podľa známych bitiek druhej svetovej vojny, ale presné 
rekonštrukcie nečakajte. Mapy sú skutočne rozsiahle a s 
postupom a bojmi na celej dížke fronty strácate trochu pre- 
hľad o tom, kde máte jednotlivé jednotky a kde je práve 
horúco. Naviac, časom príde na určitú stratégiu, ktorú 
budete uplatňovať v každej misii, napr. mne sa dosť 
osvedčilo na veľkých mapách zatlačiť na niektorý kontrolný 
bod, kam následne počítač sústredil obranu a všetky pro- 
tiútoky, tým však oslabil obranu na ostatných kontrolných 
bodoch, čím sa objavila ideálna príležitosť na útok v tomto 
úseku. Problém je, že musíte kmitať hore-dole medzi dvomi 
bodmi na mape, aby ste vedeli, že vás nepriateľ nezatlačil 
späť a na druhej strane musíte koordinovať útok. Práve z 
tohto dôvodu je dobré mať niekoho po ruke a plynule sa 
dohadovať na postupe. Pri tomto postupe si strážite svoj 
úsek, tušíte, ktoré jednotky máte po ruke a podobne. 


Okrem týchto 15 misií je tu potom ešte cez 30 máp 
určených výhradne pre multiplayer a pre rôzne módy hry. 


— Daniel "LordDan“" Hujo 


Men of War: Assault Sguad 


Sú tu tri módy, obdobou singleplaveru 
alebo kooperácie je mód Assault 
Zones, kde obsadzujete vlajky alebo 
teda kontrolné body a kto ich získa 
všetky je víťaz. Aký by to bol multi- 
player, keby v ňom chýbal klasický 
deathmatch alebo v Assault Sguad 
mód s názvom Combat. Posledný 
mód, ktorý hra obsahuje má názov 
Frontlines, kde jeden z hráčov útočí a 
ten druhý sa bráni resp. spomaľuje 
postup nepriateľa. Myslím, že multi- 
player prešiel skutočne veľkou zme- 
nou, čo by mohlo prilákať aj nových 
hráčov. 


Čo musím pochváliť je umelá in- 
teligencia a náročnosť hry. Men of 
War: Assault Sguad rozhodne nie je 
pre nováčikov a doporučujem im 
zahrať si buď pôvodnú hru, alebo na- 
jlepšie celú sériu od začiatku, aby sa 
naučili pracovať s každým jednotliv- 
com. Assault Sguad nemá žiaden tu- 
torial a s tým je treba počítať. Čo sa 
týka umelej inteligencie, tak tá na 
vyšších obtiažnostiach veľmi slušne 
reaguje na vaše manévre a prispô- 
sobuje sa situácii. Aj keď je otázka či 
to nie je spôsobené tým, Že nepriateľ 
na vás len chrlí obrovské protiútoky na 
miesta, kde zrovna útočíte. No na 
druhej strane sa mu čas od času po- 
darí vybojovať späť už raz stratenú 
vlajku. Pokiaľ útočíte len pechotou bez 
akejkoľvek podpory, čakajte, že na vás 
nepriateľ pošle tanky, s ktorými si na 
otvorených priestranstvách moc nepo- 
radíte. Pokiaľ útočíte v priesmykoch 
len tankami, čakajte, že nepriateľ na 
vás pošle vo veľkom protitankovú pe- 
chotu a váš postup zamrzne, prípadne 
za touto vlnou prídu nepriateľove 
tanky a vám neostáva nič iné ako 
ustúpiť. V niektorých misiách sa tak 
skutočne zapotíte. 


Životne dôležitý je tak management 
vašej armády a jej správne vyváženie. 
Aj keď občas nastávajú aj absurdné 
situácie, kedy jedno nepriateľské obr- 
nené vozidlo dokáže vyradiť tri 
opancierované tanky. Účinnosť zbraní 
tak nie je úplne historicky verná, skôr 
autori vsadili na vyváženie armád a 
väčšiu zábavu. Je treba pamätať aj na 
také veci, ako je munícia a palivo. 
Pokiaľ je váš postup pomalý a 
neustále bojujete s nepriateľom, ľahko 
sa stane, že vašim mužom, delám, 
guľometom a vozidlám dôjde munícia 
a ste nútení zastaviť a ak nemáte zá- 
sobovacie auto, tak si na dozbrojenie 
počkáte, čím sa väčšinou dostanete 
do slušných problémov. Stále je to ale 
skôr makromanagement, mikroman- 
agement, ktorý ja osobne mám na 
týchto hrách najradšej je síce solídne 
vypracovaný, ale z praktického 


hľadiska úplne zbytočný. Vojakov a 
strojov je toľko, že pri venovaní sa 
každému zvlášť by ste asi hru nikdy 
nedohrali. 


Záverečné hodnotenie je veľmi poz- 
itívne, ide o výbornú multiplayerovú 
stratégiu, ktorá ponúka možnosť 
zahrať si kooperatívne a aj proti sebe. 
No nemôžem sa ubrániť pocitu, že 
takýto prepracovaný multiplayer mal 
byť do hry zapracovaný omnoho skôr 
a nie až v podobe standalone 
datadisku. Hru trošku zráža aj fakt, že 
prakticky vôbec nie je stavaná pre 
nováčikov, ktorý sa v množstve ovlá- 
dacích prvkov hry utopia. Niektorí 
môžu namietať aj starší engine a 
horšiu grafiku hry, proti gustu žiaden 
dišputát, ale mne osobne to výrazne 
neprekáža. Ešte raz teda opakujem, 
nadpriemerný multiplayerový počin. 


- umelá inteligen- 
cia 

- veľký počet máp 

- kooperatívne hranie 


Výrobca: DigitalMind Soft Distribútor: 1C 
Multiplayer: áno Lokalizácia: nie 


- starší engine a grafika 
- "len" datadisk 


- nieje pre 
nováčikov 

HARDVVARE 


Headset F540 a myš G700 - pre hráčov každého druhu 


Juraj "Duri" Dolniak 


Naďalej pokračujeme v rubrike zaoberajúcej sa herným hardvérom, v ktorej si pre tentokrát predstavíme ďalšie 
lahôdky z rady Gaming od spoločnosti Logitech. Čo so sebou prináša závan inovácií si tak povieme v našej 


detailnej analýze. 


Po testovaní hernej klávesnice a PC 
headsetu od Logitechu sa nám dostá- 
vajú do praciek ďalšie kúsky, ktoré by 
si žiaden poriadny hráč nemal nechať 
ujsť. Jedná sa konkrétne o konzolové 
slúchadlá F540 a nový model myšky 
nesúcej označenie G700. Nielenže 
ponúkajú bohaté funkcie, ale taktiež 
ich prevedenie a celková manipulácia 
navodzujú dojem absolútneho 
herného Olympu. Ako vidíte, nadšenie 
neskrývame, avšak pozrime sa im na 
chrup o čosi z bližšia. 


Logitech Wireless Headset 
F540 — správna voľba pre 
Xbox 360 a PS3 


Pre niekoho je možno problémom za- 
obstarať si adekvátnu náhlavnú 
súpravu pre PC, nie to ešte pre ich 
„obývacích miláčikov“. Vo švajčiarskej 
spoločnosti však mysleli aj na tzv. kon- 
zolových hráčov, ktorí v otázke hier 
radšej ako po tradičnej klávesnici s 
myškou siahnu po gamepade. Atak sa 
po septembrovom oznámení modelu 
F 540 dostal konečne na trh poriadny 
zástupca konzolových headsetov. 
Poznámka: bezdrôtový! 


Headset F540 si zamilujete doslova 
na prvý pohľad. Niežeby bolo jeho 
nadizajnovanie ktovieako výnimočné, 
napohľad ťažký a hlavne pevný tvar 
ale sedí na hráčovej hlave ako uliaty 
(vzhľad sa viac-menej ponáša na ten 
modelu G930). Slúchadlá pokryjú 
kompletne celú ušnicu, a tak 


zabezpečia, že vás počas hrania 
nevyrušia žiadne okolité zvuky. Čo 
však hráči ocenia o čosi viac je spomí- 
naná bezdrôtová technológia, ktorá 
pracuje v bezdrôtovom pásme 2,4 
GHz. Jej fungovanie zaobstaráva 
nenápadná čierna stanica vysielajúca 
signál priamo zo zapojených zari- 
adení. Predný panel stanice je obo- 
hatený o USB vstup, vďaka ktorému 
môžete ľahko dobiť vybitý headset 
(údaje od výrobcu hovoria o približne 
10 hodinovej výdrži) a trojicou indiká- 
torov, ktoré signalizujú počet zapo- 
jených prístrojov. Zo zadnej strany sa 
vstupov nájde o niečo viac, keďže je 
do stanice možné zapojiť až tri ro- 
zličné zariadenia (okrem konzol aj 
DVD či MP3 prehrávač). 


Keďže je však F540-tka k dispozícii 
predovšetkým pre konzolistov, prek- 

lepli sme si ju samozrejme na vlastnej 
koži aj v tomto smere. Hoci sa v 
obrovskej krabici od headsetu nájde 
káblov požehnane, medzi najpotreb- 
nejšie patria hlavne tie prislúchajúce 
vašej konzole (počiatočný chaos z 
káblov pre zapojenie do zvukových 
výstupov prehrávača zahladia prib- 
alené obrázkové a textové manuály). 
My sme kvality slúchadiel okúsili na 
konzole Xbox 360 a musíme uznať, že 
aj napriek tomu, že sa jedná o stereo 
zvuk, radíme ich s čistým svedomím 
medzi najlepšie konzolový hardvér na 
trhu. Utkvel nám v pamäti najmä nez- 
abudnuteľný Alan Wake, ktorý zás- 
luhou modelu F540 vynikol ešte o kus 
viacej aj v audio oblasti. Pripočítajte si 
k tomu mikrofón s potlačeným šumom 
okolia a môžete sa bezstarostne pustiť 
do online komunikácie s vašimi pri- 
ateľmi. Zaujme aj jednoduchá manip- 
ulácia, nakoľko sa všetky potrebné 
tlačidlá nachádzajú implementované 
priamo na ľavom slúchadle odkiaľ 
následne bezproblémovo smiete nas- 
tavovať hlasitosť zvuku hry a 
mikrofónu a taktiež tu nájdeme tlačidlo 
Input na prehadzovanie medzi jed- 
notlivými práve používanými zariade- 
niami. 


Z bezdrôtového headsetu F540 sme 
jedným slovom nadšení. Pre všetky 
vyššie uvedené kladné skúsenosti mu 
preto udeľujeme poriadne vysokú 
známku. 


Logitech Wireless Gaming 
Mouse G700 


Z našich doterajších testov musí byť 
hádam každému jasné. že je rada 
Gaming zameraná doslova na 
akýkoľvek detail hráčovej hernej zák- 
ladne. Nezaostáva snáď v žiadnom 
smere a snaží sa ísť pevne ruka v 
ruke s požiadavkami modernej 
hráčskej komunity. Toto „pravidlo“ platí 
aj pre ďalšiu povinnú výbavu PC — 
myšku. Radi siahnete po titule, v 
ktorom sa nejaké to tlačidlo naviac 
zíde a opäť si neprajete byť obmedzo- 
vaní káblami? V tom prípade upriamte 
svoju pozornosť na bezdrôtové „čudo“ 
s označením G700. 


Simultánne s testovaním headsetu 
F 540 sa nám pod ruky dostala taktiež 
bezdrôtová myška G700. Pomerne 
veľká krabička, v sebe ukrýva vcelku 
bohatý obsah. Až na niekoľko káblov 
k spojazdneniu a nenápadného re- 
ceiveru jeho najpoprednejšiu devízu 
samozrejme — predstavuje práve 
myška. Tá je na rozdiel od tých 
bežných kancelárskych neštandardne 
väčšia a na prvý pohľad môže pôsobiť 
trochu zložito. Stačí si však preštu- 
dovať priložený manuál a zabrowso- 
vať na oficiálne download centrum 
Logitechu, odkiaľ si stiahnete doda- 
točný softvér SetPoint, a veselo sa 
pustiť do hrania. Myš tvorí dokopy 13 


iming Mouse G700 


G-kláves, ktoré podobne ako v prí- 
pade klávesnice G510 čakajú na vaše 
dokonalé prispôsobenie. Je len na 
používateľovi, či sa pustí do 
zjednodušovania funkcií vo Windows, 
alebo v obľúbenej hre. Dodatočné 
tlačidlá sa hodia napríklad na rýchle 
navolenie činností v RPG či ďalších 
iných žánroch, kde nájdu svoje uplat- 
nenie. 


Jednou zo zvláštností myšky je okrem 
iného aj možnosť zvoliť si medzi 
dvoma režimami koliečka pre čo na- 
jrýchlejšie reakcie v hrách. Tomu je 
prispôsobený aj celkový tvar a klzná 
plocha. Zariadenie je možné používať 
ako bezdrôtovo za pomoci receiveru, 
tak klasicky cez USB, kvôli čomu bol v 
balení priložený predlžovací kábel na 
pripojenie. Netreba zabudnúť na 


laserovú technológiu, ktorá vám 
zabezpečí presnú reakciu na hernú 
situáciu podľa pohybu vašej ruky a 
takisto veľmi presné wireless 
odpovede s rýchlosťou 1000 hlásení 
za sekundu. 


Celkovo hodnotíme G700-vku klad- 
ným číslom a aj keď nejde o nič pre- 
vratné, rozhodne by ste ju nemali 
prehliadnuť. 

HARDVVARE 


Novinky za mesiac apríl 
O OE A K EU PEKLE] 


Trinásty herný hardvér týždeň, s 
ktorým sme zároveň vhupli do 
nového, v poradí už štvrtého mesi- 
aca 2011 ponúkol nasledovnú 
štvoricu zaujímavých správ. 


Z nej boli tri novinky uverejnené 
prvého apríla, no teraz už s istotou 
vieme povedať, že sa nejednalo o Ži- 
adny žartík zo strany redakcie, ale o 
pravdivé informácie. Takže, aj vy máte 
problémy s výdržou batérie vo svojom 
stroji? Tento problém by už mal byť 
vyriešený! Pre 3DS (ale aj pre iné zari- 
adenia) totiž dorazila univerzálna 
náramková nabíjačka na zápästie pod 
názvom Universal Gadget Wrist 
Charger, ktorá je schopná predížiť 
dobu funkčnosti. Táto užitočná hračka 
je v našej mene k dispozícii približne 
za 25 €, no podstatné je, že ponúka 
pomerne širokú škálu kompatibilných 
zariadení. Váži 82 gramov a nabijete 
s ňou nasledovné zariadenia 
(samozrejme vrátane 3D S): iPhone, 
Nokia II (2mm), Nokia | (3.5mm), Mini 
USB (for 
Motorola/HTC/Dopod/MP 3/MP4), LG, 
Samsung i900, Sony Ericsson, Sony 
PSP, NDS Lite, a Nintendo DSI. 


Druhá hardvér správa uplynulého 
týždňa predviedla grafickú kartu 
Radeon HD 6790 od spoločnosti Sap- 
phire, ktorej základné informácie sú 
pre náš už známe hoci jej oficiálne vy- 
danie je plánované na 5. apríla 2011. 
Začneme chladením, pretože tento 
kúsok vraj bude disponovať nerefer- 
enčným dvojslotovým chladičom, ktorý 
obsahuje jeden stredový ventilátor a 
trojcu medených heatpipe. Táto 
grafická karta bude poháňaná 40nm 
jadrom Barts, využívať by mala 800 
Stream procesorov, frekvencia jadra 
by mohla činiť hodnote 840 MHz a 
mala by obsahovať GDDR5 pamäť o 
veľkosti 1 GB, s frekvenciou 4200 
MHz, 256bitovú pamäťovú zbernicu a 
TDP 150 W. Vieme aj to, že ponúkne 
CrossFireX konektor, dva DVI výstupy, 
jedno HDMI 1.4 rozhranie, a Display- 
Port 1.2 výstup. 


Nové herné myši sa tak často nevidia, 
my sme ich ukázali rovne dve. Pred- 
stavila ich spoločnosť Hama a jedná 
sa o modely s označeniami uRage a 
uRage evo, disponujúce niekoľkými 

rozdielmi. Oba modely obsahujú dvo- 
jmetrový napájací USB — kábel, 
ponúkajú frekvenciu 500 Hz, zaujmú 
ergonomickým dizajnom a pre potreby 
hráčov je pripravených šesť tlačidiel, z 
ktorých je päť programovateľných. 
Líšia sa v kvalite tlačidiel, presnejšie 
model uRage evo ich má vraj kvalitne- 
jšie, respektíve s dlhšou výdržou a 
ponúka laserový snímač s rozlíšením 
3200 dpi, naopak model uRage, ktorý 
je predávaný za odporúčanú cenu 
19,99 € disponuje s rozlíšením 2400 
dpi. Herná myš uRage evo od firmy 
Hama sa dá zadovážiť za 29,99 €. 


S poslednou správou trinásteho 
týždňa sme sa pozreli na veľký LCD 
monitor od Aceru, vhodný pre- 
dovšetkým pre hráčov a priaznivcov 
multimédií. UŽ z jeho názvu H274H je 
možné vyčítať, že je 27“, no to nieje 
jediná informácia, ktorú o ňom vieme 
povedať. Disponuje rozlíšením 1920 x 
1080 pixelov, jeho pozorovanie uhly sú 
178%/170"% (horizontálne/vertikálne), 
ponúka dynamický kontrastný pomer 
100 000 000:1, 5 ms odozvu, max- 
imálny jas 300 cd/m2, a jeho stojan 
umožňuje naklápanie -5 až +15". 
Nemožno ani zabudnúť na to, že je 
LED podsvietený a disponuje s D-Sub, 
DVI, a HDMI konektorom. Na monitor 
Acer H274H je poskytovaná dvojročná 
záruka a môžete ho mať doma za 
cenu 299 €. 


Nič viac už tento týždeň zo sveta 
herného hardvéru bohužiaľ neposky- 
tol, ale to neznamená, že štrnásty 
týždeň 2011 nebude štedrejší, skôr 
naopak, ale to uvidíte až o týždeň, 
kedy u nás nájdete ďalší hardvér 
sumár. 


Po štrnástom týždni, ktorý úspešne 
prešiel a dodal dvojicu grafických 
kariet a jeden zaujímavý herný 
notebook, nastal čas na jeho zreka- 
pitulovanie. 


Z vyššie spomínanej ponuky dorazili 
dva produkty v utorok, kedy sme sa 
najskôr pozreli na laptop Asus Lam- 
borghini VX7, demonštrujúci dizajn 
výnimočného automobilu Murcielago 
LP640 od Lamborghini, ktorý ponúka 
LED podsvietený displej o veľkosti 
15,6" s rozlíšením 1920 x 1080 pix- 


elov. Tento stroj poháňa procesor Core 
i7-2630GM so štvoricou jadier, ktorý 
tiká frekvenciou 2 GHz, ponúka až 16 
GB pamäť RAM, 3 GB grafickú kartu 
GeForce GTX 460M, a určite poslúži 
aj dvojica pevných diskov o celkovej 
kapacite 1,5 TB. Vyrábaný je v 
oranžovej farbe a vo farbe uhlíkových 
vlákien, pričom nechýbajú  vy- 
moženosti ako Blu-ray mechanika, 2 
megapixelová webkamera, dvojica re- 
produktorov, HDMI rozhranie, 8- 
článková batéria, čítačka pamäťových 
kariet, gigabitový Ethernet, 802.11 
b/g/n, Bluetooth 3.0, a jeden USB 3.0 
port. Funguje vďaka operačnému sys- 
tému Windows 7 Home Premium 64bit 
a výrobca naň poskytuje dva roky tr- 
vajúcu záruku. Predobjednávková 
cena notebooku Lamborghini VX? činí 
hodnote 1 995 €, takže určite si ho 
nemôže dopriať každý hráč alebo pri- 
aznivec Lamborghini vozov. 

Po predošlej vizuálnej lahôdke sme 
odhalili niektoré detaily grafickej karty 
Radeon HD 6790 od spoločnosti XFX, 
ktorá disponuje dobrým taktovacím 
potenciálom, pretože obsahuje vlastné 
(nereferenčné) chladenie, pozostáva- 
júce z dvoch ventilátorov a štyroch 
heatpipes vyrobených z medi. Ofi- 
ciálne frekvencie známe nie sú, no z 
dostupných zdrojov vieme, že by GPU 
mohlo pracovať na frekvencii 840 MHz 
a jej pamäť zrejme dostane frekvenciu 
o hodnote 4200 MHz. Podarilo sa nám 
ale zachytiť to, že obsiahne 800 
Stream procesorov, 1 GB GDDR5 
pamäť, prepojenú cez 256bitovú 
pamäťovú zbernicu, a nemala by 
chýbať dvojica DVI výstupov, HDMI 
rozhranie, dva mini DisplayPort výs- 
tupy, a podpora CrossFireX. 


Tento týždeň napokon spoločnosť 
Zotac predstavila svoj nový model 
grafickej karty GeForce GTX 580, 
zaraďujúci sa do edície AMP2!. Táto 
karta disponuje 3 GB pamäťou typu 
GDDRS5, prepojenou cez 384bitové 
pamäťové rozhranie, 512 CUDA 
jadrami, dvojicou DVI výstupov a jed- 
ným HDMI rozhraním. O jej chladenie 
sa postará chladič menom Zalman 
VF3000, ktorý okrem toho, že posky- 
tuje dva ventilátory o veľkostiach 92 
mm, obsahuje aj medenú základňu a 
päť medených heatpipes. Výrobca 
nezabudol ani na podporu 3-way SLI, 


3D Vision Surround, PhysX, CUDA, a 
na pribalenie kvalitnej hry Assassin “s 
Creed: Brotherhood. Karta GeForce 
GTX 580 AMP2! Edition je cenená na 
presnú sumu 455,52 €. 


Za nami je ďalší, v poradí už pät- 
násty týždeň 2011, prinášajúci 
okrem iného aj štvoricu zaují- 
mavých hardvérových noviniek. 


V prvom prípade sme sa pozreli na 
predstavenie grafickej karty od 
spoločnosti MSI, PowerColor infor- 
movala o vydaní vylepšenej karty 
Radeon HD 6950, napísali sme si 
niečo aj o kompatibilite MSI základ- 
ných dosiek s budúcimi procesormi 
AMD Bulldozer, a nakoniec dorazila 
tlačová správa, ktorá dodala detailné 
špecifikácie — nového notebooku, 
určeného napríklad aj na hry. 


Pre účely taktovania je stvorená nasle- 
dovná grafická karta od firmy MSI, 
nesúca označenie N560GTX-Ti Hawk, 
ktorá sa zaraďuje do série Hawk. 
Disponuje frekvenciami 
950/1900/4200 MHz pre 
jadro/shadery/pamäť, ktorá je typu 
GDDRS5 s kapacitou 1024 MB, a má 
384 CUDA jadier. Rozmery tejto karty 
činia 244x117x37 mm, nechýba 
samozrejme podpora technológie Di- 
rectX 11, vyniká aj kvalitnými kompo- 
nentami s názvom Military Class II, a 
obsahuje chladič Twin Frozr II. 


V poradí druhá hardvér správa up- 
lynulého týždňa ukázala vylepšenú 
grafickú kartu Radeon HD 6950 z radu 
Vortex PCS3++ od spoločnosti Power- 
Color. Nebola oznámená oficiálnou 
cestou, takže jej frekvencie ostávajú 
zatiaľ tajomstvom, ale vyzerá to tak, 
že ponúknu zvýšené hodnoty. S urči- 
tosťou o nej ale vieme povedať, že ob- 
siahne nereferenčný chladič, 
pozostávajúci zo štvorice medených 
heatpipes a dvojice ventilátorov Vor- 
tex. Na výber je 1 GB alebo 2 GB 
pamäť typu GDDRS5, prepojená cez 
256bitové rozhranie, obsahuje 1440 
Stream procesorov, dvojicu DVI výs- 
tupov, HDMI 1.4 rozhranie, dva mini 
DisplayPort 1.2 výstupy, a podporu 
CrossFireX. 


S ďalšou správou sme sa pozreli na 
nový socket od AMD s názvom AM3+, 
presnejšie nám spoločnosť MSI ozre- 
jmila, ako to vyzerá s kompatibilitou 
ich dosiek s budúcimi procesormi 


AMD Bulldozer, ktoré mimochodom 
budú disponovať ôsmimi jadrami, 
druhou generáciou Turbo Core a s 
veľkým množstvom vyrovnávacej 
pamäte. Na týchto doskách: 890F XA- 
GD70, 890FXA-GD65, 890GXM-G65, 


880GMA-E55, 880GMA-E 35, 
880GMS-E35, 870A-G54, 870A- 
G54H, 870A-G46 a 7"60GM-P33, neb- 
ude problém „rozbehať“ dané 
procesory, a to vďaka aktualizácii 
BIOSu, respektíve za pomoci M- 
Flash-u. 


Týždeň napokon uzavrel 17,3" laptop 
FX720 od MSI s rozlíšením 1600x900 
pixelov, založený na platforme Intel 
Huron River, ktorý je primárne určený 
pre náročných užívateľov a samozre- 
jme aj pre hráčov. Na prvý pohľad za- 
ujme pochrómovanou Úpravou a 
povrchom, ktorý nezanecháva stopy 
po odtlačkoch prstov. Funguje vďaka 
operačnému systému Windows 7 
Home Premium, obsahuje procesor 
Intel CoreTM i5 — 2410M, grafickú 
záležitosť zaistí NVIDIAB GeForce 
GT520M, disponuje 4 GB DDR3 
pamäťou, a na údaje poslúži 7/50 GB 
pevný disk. Notebook MSI FX720 
okrem iného ponúka aj dvojicu USB 
3.0 portov a podporu technológie Di- 
rectX 11. Jeho rozmery sú 418 x 269 
x 39 mm, váha 2,8 kg a výrobca naň 
poskytuje dvojročnú záruku. 


V poradí ďalší týždeň v roku 
priniesol trojicu hardvér noviniek, 
pričom v prvom prípade sa nám 
predviedol laptop, ukázali sme aj 
nový pohybový ovládač a neušla 
nám ani jednoslotová karta Radeon 
HD 6850 od PowerColoru. 


Takže najskôr známa spoločnosť MSI 
predstavila cenovo dostupný 15,6" 
notebook s prívlastkom "herný", ktorý 
je primárne určený pre hráčov, ale 
jeho výkon postačí aj na prácu s 
videom. Je navyše v elegantnom diza- 
jne a s kvalitným zvukom, ktorý 
zabezpečujú dva reproduktory s certi- 
fikáciou THX TruStudio Pro. Dá sa vy- 
brať medzi procesorom lntel© CoreTM 
i9-2410M alebo IntelB Core"M i7- 
2630G0M, je tu prítomná grafická karta 
NVIDIAB GeForce!“ GT540M 1GB 
DDR3, miesto na disku je k dispozícií 
v kapacitách 500 a 750 GB, pamäť za- 
istí GGB/8GB DDR3, nechýba čítačka 
kariet 7-in-1 
(SD(XC/HC)/MMC/MS(PRO)/xD), 
web kamera HD Web-cam (2MP s HD 


video), 802.11 b/g/n, ODD Super Multi, 
výstupy HDMI 1.4, VGA Out, 2x 
USB3.0, 1x USB2.0 a o celkový chod 
systému sa bez problémov postará 
operačný systém Genuine Microsofte© 
Windows© 7 - Home Premium 64 Bit. 
Jeho rozmery činia 383 x 249 x 37- 
32mm a váži 2,4 kg. 


Po vyššie prezentovanej novinke do- 
razila do našej redakcie správa o po- 
hybovom ovládači Razer Hydra, z 
čoho už môžete usúdiť, že ho ponúka 
známa spoločnosť, ktorá vyrába herné 
zariadenia, menom Razer, v 
spolupráci so Sixense. Menovaný 
ovládač využíva magnetickú tech- 
nológiu sledovania pohybu, pričom 
jeho stanica (ktorá je samozrejme 
súčasťou balenia), respektíve snímač, 
dokáže zachytiť pohyb s presnosťou 
na 1 mm. Ovládač má protišmykový 
saténový povrch, kábel ktorý sa vraj 
nebude zamotávať, analógovú páčku 
a štvoricu Hyperesponse tlačidiel. 
Hydra je ďalej kompatibilný s viac než 
125 hernými titulmi, predobjednať sa 
bude dať už v máji, no jeho uvedenie 
do predaja príde počas júna 2011. 
Každého istotne zaujíma aj cena, 
ktorú — nám spoločnosť Razer 
prezradila. Tá totiž s firmou Valve 
ponúka špeciálny balíček, ktorý ob- 
sahuje dva ovládače Razer Hydra, 
základnú stanicu a kvalitnú logickú hru 
Portal 2, spolu za 139,99 €. 


Na záver tu máme jeden "odľahčovák" 
v podobe jednoslotovej grafickej karty 
Radeon HD 6850, vhodnej do skriniek, 
v ktorých nieje veľa miesta nazvyš, od 
firmy PowerColor. Výrobca ju vybavil 
kvalitnými komponentami (Volterra, 
Poscap, Proadlizer), jej jadro tiká 
frekvenciou 775 MHz, ponúka 960 
Stream procesorov, disponuje 1 GB 
pamäťou typu GDDR<, pracujúcou na 
rovných 4000 MHz a je prepojená cez 
256bitovú pamäťovú zbernicu. Má 
chladič s medenou chladiacou 
doskou, s trojicou 8mm medených 
heatpipes a horúci vzduch nakoniec 
"ofukuje" jeden ventilátor. Podarilo sa 
nám zachytiť aj to, že vďaka jednému 
DVI výstupu, HDMI rozhraniu a dvojici 
mini DisplayPort výstupov sa bez 
problémov dajú pripojiť štyri monitory. 
Podpora CrossFireX a HDS3D je 
samozrejmosťou, no o jej cene a dos- 
tupnosti sme sa bohužiaľ ešte ne- 
dozvedeli nič. 

